Έργο ζωής το βιβλίο του μεγάλου Μπόμη - Αρθρογραφίες - Παλαιότερες | sport-fm.gr: bwinΣΠΟΡ FM 94.6\nΈργο ζωής το βιβλίο του μεγάλου Μπόμη\nΗΜΕΡΟΜΗΝΙΑ ΔΗΜΟΣΙΕΥΣΗΣ: 01/01/2010, 12:44\nΕγραφα χθες για βιβλία και η εκ πείρας συμβουλή μου είναι ότι αν σκοπεύετε να πάτε ταξίδι και είσαστε από τους ανθρώπους που όταν βρίσκονται στην τουαλέτα χωρίς βιβλίο παίρνουν να διαβάσουν τις οδηγίες στο απορρυπαντικό σε περίπτωση δηλητηρίασης, η επιλογή των βιβλίων κάνει τη διαφορά ανάμεσα στο να περάσετε καλά ή να βλαστημάτε. Το πρώτο πρόβλημα στην επιλογή είναι ο αριθμός. Μια λύση ασφαλείας θα ήταν να πάρετε μαζί τα πρώτα 100 βιβλία της σειράς του Γαλαξία και καμιά πενηνταριά Pelicans, αλλά στην περίπτωση που ταξιδεύετε με μία τσάντα είναι κομμάτι δύσκολο. Οπότε το πρώτο που πρέπει να κάνετε είναι να καταλήξετε στον αριθμό.\nΕπειτα από κάμποσες δεκάδες ταξίδια το συμπέρασμά μου είναι ότι τρία βιβλία των 300-400 σελίδων είναι αρκετά για να φτουρήσουν σε 10ήμερο ταξίδι, ακόμα κι αν η παρέα είναι βαρετή. Επίσης, ότι και τα τρία βιβλία πρέπει να είναι pocket books, μια και ένα hardback book σε διακοπές, εκτός του ότι είναι δύσκολο στη μεταφορά, είναι σαν να φωνάζει ότι αυτός που το διαβάζει είναι νούμερο. Οπότε τρία pocket books στο μικρό ή το μεσαίο μέγεθος είναι αρκετά. Τώρα τι θα γράφουν μέσα είναι μια άλλη ιστορία.\nΟ ασφαλέστερος συνδυασμός για να μην καταλήξετε στο ψιλικατζίδικο του μέρους που έχετε πάει ψάχνοντας να βρείτε «Νόρες» είναι ένα βιβλίο που να το έχετε διαβάσει το λιγότερο δύο φορές αλλά καμία τον τελευταίο χρόνο, ένα βιβλίο από συγγραφέα που σας αρέσει και έχει εκδοθεί πριν από εκείνο που σας άρεσε και ένα που δοκιμάσατε να διαβάσετε, το βρήκατε ενδιαφέρον, αλλά για να το τελειώσετε θα έπρεπε να συγκεντρωθείτε τόσο που στο σπίτι με κόσμο και τηλέφωνα ήταν αδύνατον. Ας πούμε ότι στην περίπτωσή μου θα διάλεγα για πρώτο το «Stardom» του Alexander Walker, για δεύτερο το «Indecent Exposure» του Tom Sharpe και για τρίτο το «Against the Gods» του Peter L. Bernstein. Και εδώ έχετε δικαίωμα να φωνάξετε: «Μωρή καριόλα Πανούτσο, ξέρεις να παίρνεις μαζί σου για διακοπές τον Sharpe και τον Bernstein, που χεστήκανε αν ζεις ή πέθανες, και το βιβλίο του φίλου σου του Βασιλάκη του Σαμπράκου, που εκτός του ότι σε έχει κάνει χαρακτήρα στην υπόθεση σε έχει και στις αφιερώσεις, δεν θα το πάρεις;». Μισό, ρε παιδιά, να το εξηγήσω.\nΤο πρόβλημα με το «Σκίσε το manual», που έγραψε ο Σαμπράκος, είναι ότι δεν πρόκειται για βιβλίο διακοπών, αλλά από τα ανασφαλή βιβλία που μπορεί να τα έχεις τελειώσει σε ένα τρίωρο. Από τα κλασικά βιβλία δημοσιογραφικού κειμένου, που περιγράφονται πράξεις και όχι συναισθήματα. Επίσης, είναι από τα βιβλία που διαβάζονται παρέα. Και αν η παρέα σας είναι από αυτές που ξέρει καλή αθλητικογραφία, το βιβλίο αποκτά άλλο ενδιαφέρον. Γιατί το ωραιότερο κομμάτι του βιβλίου είναι να προσπαθήσεις να βρεις ποιος κρύβεται κάτω από το κάθε παρατσούκλι. Για παράδειγμα, ο «Αντώνης ο εξηντάρης» πρέπει να είναι άλογο του Μάκη Ψωμιάδη. Οσοι, λοιπόν, γουστάρουν βιβλία αθλητικού κουίζ με τίτλους για gay από τη Λατινική Αμερική θα βολευτούν μια χαρά με το βιβλίο του Μπίλαρου. Οσοι γουστάρουν έργα ζωής να πάρουν το βιβλίο του μεγάλου Μπόμη.\nΤην πρώτη φορά που είχα ακούσει για το βιβλίο του Ανδρέα Μπόμη με θέμα την ιστορία των αγώνων της Εθνικής ήταν στο «Jimmy's», όταν ο Μπόμης μίλαγε για το πρόβλημα να βρει την ημερομηνία γέννησης ενός απίθανου παίκτη που είχε γίνει διεθνής στα τέλη της δεκαετίας του '30. «Προσπάθησα να βρω την ημερομηνία στον τάφο του, αλλά παρ' όλο που μου είπε ένας συμπαίκτης του το νεκροταφείο, δεν μπόρεσα να τον βρω». Το άκουσα με μια δόση αμφιβολίας, όπως όταν ακούμε κάποιον που λέει πόσο κουραστική μέρα είχε και νιώθουμε ότι τα φουσκώνει.\nΔιαβάζοντας, όμως, το «Αυτή είναι η ιστορία της Εθνικής Ελλάδας», όχι μόνο πείστηκα ότι ο Ανδρέας Μπόμης πήγε στο νεκροταφείο, αλλά νομίζω ότι ρώτησε για την ημερομηνία και τον διπλανό νεκρό. Αν, όμως, το βιβλίο ήταν μια παράθεση αριθμών και ονομάτων, θα ήταν από αυτά που τα εκτιμάς πολύ. Φτάνει να μένουν μακριά και στα ράφια της βιβλιοθήκης σου.\nΤο βιβλίο του Ανδρέα Μπόμη είναι κάτι πολύ περισσότερο από μια τράπεζα πληροφοριών. Εχει ποικιλία οπτικού υλικού, που ξεκινάει από τα πρωτοσέλιδα εφημερίδων διάφορων εποχών, προχωράει σε φωτογραφίες ποδοσφαιριστών, ενώ έχει τις πιο χαριτωμένες ιδιοσυγκρασιακές πινελιές, που κάποια στιγμή μοιάζανε να φλάσαραν στον συγγραφέα. Από μία έγχρωμη σελίδα που λέει πως ο Ιορντανέσκου κέρδισε στο φωτοφίνις τη θέση του προπονητή της Εθνικής από τον Αρίγκο Σάκι μέχρι τις πιο απίθανες σημειώσεις που συμπληρώνουν τις περιγραφές των ματς. Το μόνο ελάττωμα που μπόρεσα να διακρίνω είναι εκείνο το «…και πώς φτάσαμε στην Αφρική», που έχει προστεθεί στο εξώφυλλο του βιβλίου για να τσιμπήσει πωλήσεις από την πρόκριση στη Νότιο Αφρική. Είναι τόσο φθηνό όσο να έχεις την Αγία Γραφή και στο εξώφυλλο να λέει «…και όλα τα ταξίδια του Χριστού στην Ιουδαία», μπας και πάρει πωλήσεις από αυτούς που τη θέλουν για ταξιδιωτικό οδηγό. Ανεξάρτητα, το «Αυτή είναι η ιστορία της Εθνικής» είναι από τα opus dei. Τις ωδές στον Θεό. Και για να κλείσω με μία φράση που μόνο ο Μανόλο Μαυρομμάτης θα μπορούσε να είχε πει, αλλά το ξέχασε, ο Θεός στο βιβλίο του Μπόμη είναι το ποδόσφαιρο.


Νικολέττα Κωνσταντινίδου\t22 Ιανουαρίου 2015\nΗ μεγάλη ώρα πλησιάζει και το άγχος αυξάνεται κατακόρυφα. Κάθε νύφη ονειρεύεται έναν τέλειο γάμο, και για τη σημαντική αυτή ημέρα θέλει να φαίνεται, αλλά και να είναι άψογη.\nγια λαμπερό δέρμα!\nΣίγουρα μία ισορροπημένη διατροφή, πλούσια σε θρεπτικά συστατικά όπως οι βιταμίνες Α, C, Β, Κ και ο σίδηρος θα σας βοηθήσει όχι μόνο να φαίνεστε πιο λαμπερή, αλλά και πιο ξεκούραστη, καθώς μπορεί να «απαλύνει» τους μαύρους κύκλους και τις σακούλες γύρω από τα μάτια. Για την υγεία και ενυδάτωση του δέρματος είναι απαραίτητη και η επαρκής πρόσληψη νερού, προκειμένου να πάρετε την απαραίτητη «υγρασία» που θα διατηρήσει το δέρμα σας απαλό, σφριγηλό και ενυδατωμένο.\nΗ βιταμίνη C αποτελεί σύμμαχο της επιδερμίδας, καθώς βοηθάει στην ανάπλαση του κολλαγόνου, σημαντικό συστατικό για τη σφριγηλότητα, την ελαστικότητα και τη νεανική όψη του δέρματος. Καταναλώστε λοιπόν τρόφιμα που την περιέχουν. Επιλέξτε φρούτα όπως τα εσπεριδοειδή, τα ακτινίδια, τα cranberries και οι φράουλες, δροσιστείτε με ένα ποτήρι 100% φυσικό χυμό πορτοκάλι και προσθέστε στις σαλάτες σας πολύχρωμες πιπεριές.\nΚαμία νύφη δε θα ήθελε να είναι φουσκωμένη την ημέρα του γάμου της. Η κατανάλωση τροφίμων πλούσιων σε φυτικές ίνες βοηθούν στην αποφυγή του άσχημου αυτού αισθήματος. Συγκεκριμένα, οι φυτικές ίνες βοηθούν στην καλή λειτουργία του γαστρεντερικού συστήματος και μπορούν να σας ανακουφίσουν από τα συμπτώματα. Παράλληλα συμβάλλουν και στον γρηγορότερο κορεσμό που έχει ως αποτέλεσμα τη μικρότερη κατανάλωση φαγητού. Καλές πηγές φυτικών ινών είναι τα τρόφιμα ολικής άλεσης όπως το μαύρο ψωμί, το καστανό ρύζι, τα ολικής αλέσεως δημητριακά και ζυμαρικά, τα φρούτα, τα λαχανικά, οι σπόροι και οι ξηροί καρποί.\nΕπίσης, τα προβιοτικά βοηθούν σημαντικά στην καλή λειτουργία του εντέρου και έχουν σαν αποτέλσμα να μειωνουν το εσθημα τουθ πρηξιματος. Προτιμήστε τρόφιμα που τα περιέχουν όπως το γιαούρτι, το κεφίρ, ή επιλέξτε ειδικά συμπληρώματα προβιοτικών.\nκαταναλώνοντας τρόφιμα που ενισχύουν την παραγωγή των ορμονών της «καλής διάθεσης», δηλαδή της σεροτονίνης, των κατεχολαμινών και των ενδορφινών, αλλά και τρόφιμα που ηρεμούν και χαλαρώνουν όπως τα καρύδια, η μπανάνα, η γαλοπούλα, το κοτόπουλο και η μαύρη σοκολάτα.


Κατέδειξε τη μεροληψία της προανακριτικής | Η Εφημερίδα των Συντακτών\nΕξεταζόμενος χθες στην επιτροπή, ο Ν. Παππάς κατέδειξε πως Ν.Δ. και ΚΙΝ.ΑΛΛ., ελλείψει στοιχείων για τη Novartis, «εργαλειοποιούν» καταθέσεις, όπως του επιχειρηματία Σ. Μιωνή, για να διευρυνθεί το κατηγορητήριο εναντίον του Δ. Παπαγγελόπουλου ● Ζήτησε την κλήτευση των Αντ. Σαμαρά, Στ. Παπασταύρου και Γ. Φιλιππάκη για να φωτιστούν άγνωστες πτυχές της υπόθεσης.\nΤην «εργαλειοποίηση» της κατάθεσης Μιωνή από Ν.Δ. και ΚΙΝ.ΑΛΛ. για τη διεύρυνση του κατηγορητηρίου εναντίον του Δημ. Παπαγγελόπουλου –ελλείψει στοιχείων για την υπόθεση της Novartis– κατήγγειλε, χθες, ο Νίκος Παππάς, ολοκληρώνοντας το πρώτο μέρος της κατάθεσής του στην προανακριτική επιτροπή της Βουλής (συνεχίζεται την ερχόμενη Τρίτη).\nΟ τομεάρχης Οικονομίας της Κ.Ο. του ΣΥΡΙΖΑ, αφού επανέλαβε πως η παρέμβαση του Μαξίμου, το 2016, για την εξωδικαστική επίλυση της διένεξης του επιχειρηματία με τον εκδότη Γ. Φιλιππάκη προκλήθηκε με αίτημα της ισραηλινής κυβέρνησης, επιχείρησε να καταδείξει τη μεροληπτική διαχείριση του θέματος από την πλειοψηφία, απευθύνοντας από την πλευρά του ερωτήματα για την περίοδο διακυβέρνησης Σαμαρά.\nΕάν δηλαδή η διαμεσολάβηση του πρώην πρωθυπουργού εξελίχθηκε με αφορμή το αντίστοιχο διπλωματικό πλαίσιο ή αν επρόκειτο για διευθέτηση «ιδιωτικής συμφωνίας» με κίνητρο τη «λίστα Λαγκάρντ», λόγω της εμπλοκής στην υπόθεση τόσο του επιχειρηματία όσο και του στενού του συνεργάτη (και κοινού τους φίλου) Στ. Παπασταύρου. Ζήτησε, έτσι, να κλητευθούν από την επιτροπή ως μάρτυρες τόσο οι κ.κ. Σαμαράς και Παπασταύρου όσο και ο εκδότης της εφημερίδας «Δημοκρατία», αλλά και οι δικηγόροι των δύο πλευρών, προκειμένου να «φωτιστούν» οι άγνωστες, μέχρι στιγμής, πτυχές της ιστορίας.\nΤο αίτημα, που σημειώνεται, έχει διατυπωθεί ήδη πολλάκις από τους εκπροσώπους του ΣΥΡΙΖΑ, στην προανακριτική, πέφτει στο κενό, όπου και προβλέπεται πως θα παραμείνει.\nΕπικεντρώνοντας ειδικότερα, στο συμφωνητικό που συντάχθηκε το 2013 (το έγγραφο κατατέθηκε στην επιτροπή) και στο οποίο αναφέρεται ισόποσος επιμερισμός των δικαστικών εξόδων στις δύο πλευρές, ο κ. Παππάς αναρωτήθηκε, όπως έγινε γνωστό, ποιου προσώπου ήταν η πρόταση για τον επιμερισμό και ποιος ήταν ο εγγυητής της συμφωνίας. «Εκτός κι αν φοβάστε μήπως ο κ. Φιλιππάκης έχει πολλά να πει για ραντεβού με τον κ. Σαμαρά», φέρεται να δήλωσε.\nΑπαντώντας στις ερωτήσεις των εκπροσώπων της Ν.Δ., επανέλαβε πως ο ίδιος, ως υπουργός Επικρατείας τότε, συμμετείχε στις διαβουλεύσεις (και το 2016 και το 2018), δεδομένου του αιτήματος της ισραηλινής κυβέρνησης σχετικά με τον κρατικό αξιωματούχο της (υπενθυμίζεται πως ο Σ. Μιωνής εμφανιζόταν ως εκπρόσωπος Τύπου του ισραηλινού στρατού).\nΣημείωσε μάλιστα πως η συνάντηση στο μέγαρο Μαξίμου πραγματοποιήθηκε δέκα ημέρες μετά την επιστροφή επίσημης αποστολής στο Ισραήλ και αφού ζητήθηκαν διαβεβαιώσεις -βάσει της φοβίας του επιχειρηματία- πως η ελληνική δικαιοσύνη δεν καθοδηγείται από αντισημιτισμό. Οσο για την παρουσία τού αναπληρωτή, τότε, υπουργού Δικαιοσύνης, δήλωσε πως κλήθηκε κατόπιν αιτήματος του Σ. Μιωνή.\nΔιέψευσε, κατά τα λοιπά, τους ισχυρισμούς του επιχειρηματία σχετικά με την εμπλοκή του Δημ. Παπαγγελόπουλου -υπενθυμίζεται πως στην κατάθεσή του τον κατηγόρησε για απόπειρα εκβιασμού προς όφελος των οικονομικών συμφερόντων του εκδότη. «Μετά από όσα ακούσατε από τον κ. Μιωνή, πέρασε ποτέ από το μυαλό σας ότι ο κ. Παπαγγελόπουλος και οι συνεργοί του είχαν στήσει παραδικαστικό μαγαζί και έκαναν δουλειές μαζί;», ρωτήθηκε από τον Θ. Πλεύρη. « Σε καμία των περιπτώσεων. Πουθενά», απάντησε ο Ν. Παππάς.\nΣύμφωνα πάντα, με τις διαθέσιμες πληροφορίες, περιγράφοντας από την πλευρά του το περιεχόμενο των συναντήσεων τόσο του 2016 στο μέγαρο Μαξίμου όσο και στο υπουργείο Ψηφιακής Διακυβέρνησης, το 2018, έκανε λόγο για έναν ιδιαίτερα «ομιλητικό» Σ. Μιωνή. «Μιλούσε συνεχώς για αντισημιτισμό εναντίον του», φέρεται να υποστήριξε.\nΣημειώνεται πως ο εκδότης Γ. Φιλιππάκης απέστειλε χθες υπόμνημα στην προανακριτική, με το οποίο διαψεύδει την κατάθεση του επιχειρηματία, παραθέτοντας αναλυτικά το χρονικό της αντιδικίας τους. Με αφορμή το κείμενο του συμφωνητικού μεταξύ των δύο πλευρών που περιλαμβάνεται στο υπόμνημα, ο Ν. Παππάς ρωτήθηκε για τις ρήτρες που αναφέρονται να προεξοφλούν εισαγγελικές πράξεις.\n«Είναι πολύ σημαντικό να ζητηθεί η αλληλογραφία των νομικών εκπροσώπων των δύο πλευρών», φέρεται να απάντησε, ξεκαθαρίζοντας πως το συμφωνητικό δεν επιδείχθηκε στις δύο συναντήσεις. «Η επιτροπή οφείλει να καλέσει τους δικηγόρους των δύο πλευρών, για να διακριβώσει ποιος φύτεψε στα drafts αυτές τις πράξεις», επέμεινε συγκεκριμένα.\nΣτο μακροσκελές χρονολόγιο που κατέθεσε, ο Γ. Φιλιππάκης υποστηρίζει πως το ιδιωτικό συμφωνητικό συντάχθηκε αποκλειστικά από τους νομικούς εκπροσώπους του Σ. Μιωνή, υπογράφηκε τον Μάρτιο του 2018, ωστόσο ναυάγησε, οπότε και η αντιδικία τους συνεχίστηκε.\nΟ εκδότης αναφέρεται στις συναντήσεις που είχε το 2012 και το 2013 στο μέγαρο Μαξίμου (σ.σ. για τη δεύτερη μιλά για «πρωτοβουλία» Σαμαρά), κατά την εξέλιξη των οποίων «ζητήθηκε πιεστικά» από την εφημερίδα «να μη γράφει τίποτα για τις υποθέσεις των κ.κ. Στ. Παπασταύρου, Σ. Μιωνή και Αγγ. Μεταξά, για ένα διάστημα δύο - τριών μηνών», ενώ στη συνέχεια του ζητήθηκε να συμβιβαστεί με την αντίδικη πλευρά.\nΟπως υποστηρίζει, ακολούθησαν κι άλλες συναντήσεις με τον Στ. Παπασταύρου, οπότε και τον Νοέμβριο του 2013 υπογράφεται «συμφωνία σιωπής», η εκατέρωθεν δηλαδή αποχή από τις αγωγές. Καθώς η συμφωνία δεν αποδίδει, ο εκδότης προσκαλείται, το 2016, στο μέγαρο Μαξίμου «κατόπιν παρεμβάσεως - παρακλήσεως ανώτατων ισραηλινών αξιωματούχων», ενώ έπειτα από συνεχείς διαβουλεύσεις των δικηγόρων των δύο πλευρών, υπογράφεται ιδιωτικό συμφωνητικό του 2018.\nΟ ίδιος αναφέρει πως η συνάντηση στο γραφείο του Ν. Παππά, τον Μάιο του 2018, πραγματοποιήθηκε προκειμένου να εξακριβωθεί η τήρηση των δεσμεύσεων του συμβιβασμού. Αυτός δεν αποδίδει και η δικαστική διαμάχη μεταξύ των δύο πλευρών συνεχίζεται. Ο επιχειρηματίας προτείνει ως τελική συμφωνία την καταβολή ποσού 260.000 λιρών, ο εκδότης ζητεί την αποπληρωμή του με δόσεις, ο πρώτος δεν το αποδέχεται. Τον Φεβρουάριο του 2020, εκδίδεται απόφαση να καταβληθεί από την πλευρά του Γ. Φιλιππάκη ποσό 314.000 λιρών για δικαστικές δαπάνες.\n«Επεσε σε ξέρα»\n«Τη στιγμή που ο Ν.Παππάς κατέθετε πως οι ρυθμίσεις του roadmap Μιωνή - Φιλιππάκη είναι απαράδεκτες και πρέπει να κληθούν αυτοί που το υπέγραψαν να εξεταστούν, διότι αναφέρονται πράξεις της ελληνικής δικαιοσύνης, με σημερινό έγγραφό του ο εκδότης αποκάλυψε τον πραγματικό ρόλο του τέως υπουργού και του Δημ. Παπαγγελόπουλου», σχολίαζαν χθες κύκλοι της Νέας Δημοκρατίας.\n«Η πλειοψηφία της επιτροπής έπεσε σε ξέρα και χρησιμοποιεί την κατάθεση του Σ. Μιωνή, που μαζί με τον Στ. Παπασταύρου ήταν πρώτα ονόματα στη λίστα Λαγκάρντ, στην οποία βρέθηκαν πως διαχειρίζονταν μεγάλα κεφάλαια πολλών κατόχων λογαριασμών», δήλωσε ο Ν. Παππάς, προσθέτοντας πως «η Ν.Δ. ακολουθεί τη γραμμή Σαμαρά από την αρχή ώς το τέλος, η γραμμή είναι πως έχει τον κατηγορούμενο και τώρα πρέπει να βρει και την κατηγορία…».\nΣτην Ολομέλεια τα στοιχεία για τη διεύρυνση του κατηγορητηρίου\n«Ακυρες» χαρακτηρίζει τις καταθέσεις του Μιωνή και των εισαγγελέων ο συνήγορος του Παπαγγελόπουλου, Δ. Τσοβόλας\nΣτους ισχυρισμούς του επιχειρηματία Σάμπυ Μιωνή και των εισαγγελέων Γεωργίας Τσατάνη και Παναγιώτη Αθανασίου θα στηρίξει τη διεύρυνση του κατηγορητηρίου εναντίον του Δημ. Παπαγγελόπουλου η πλειοψηφία της προανακριτικής, με τους συνηγόρους του πρώην αναπληρωτή υπουργού Δικαιοσύνης να χαρακτηρίζουν τις καταθέσεις τους «παράνομες και ως εκ τούτου άκυρες».\nΜετά τη γνωμοδότηση του Επιστημονικού Συμβουλίου της Βουλής η επιτροπή αποφάσισε χθες, όπως αναμενόταν, να διαβιβάσει αμελλητί τα στοιχεία, που κατά την άποψη της Ν.Δ. και του ΚΙΝ.ΑΛΛ. τεκμηριώνουν ενδείξεις για επιπλέον αδικήματα, στην Ολομέλεια από την οποία και θα ληφθούν οι τελικές αποφάσεις. Πρόκειται για όσα ανέφεραν στις καταθέσεις τους οι δικαστικοί λειτουργοί και ο επιχειρηματίας σχετικά με τις υποθέσεις της λίστας Λαγκάρντ, του Ανδρέα Βγενόπουλου και των καναλαρχών. Την ίδια στιγμή κύκλοι του ΣΥΡΙΖΑ υποστήριζαν πως κατέρρευσε πανηγυρικά το «σενάριο» της διεύρυνσης του κατηγορητηρίου, ενώ ο συνήγορος του εγκαλούμενου, Δημ. Τσοβόλας, παρέπεμπε με δήλωσή του στο σκεπτικό της γνωμοδότησης του Επιστημονικού Συμβουλίου της Βουλής, οποία κάνοντας λόγο για «πολιτική» δίωξη.\n«Η γνωμοδότηση της επιστημονικής επιτροπής της Βουλής για τη διεύρυνση της προκαταρκτικής εξέτασης σε βάρος του Δημ. Παπαγγελόπουλου επιβεβαίωσε τη θέση μας ότι η εξέταση από την κοινοβουλευτική μαρτύρων για άσχετες με την απόφαση της Ολομέλειας της Βουλής πράξεις είναι παράνομη και ως εκ τούτου άκυρη», σημείωσε χθες ο κ. Τσοβόλας. «Επιπλέον επιβεβαίωσε ότι η πλειοψηφία της επιτροπής από την έναρξη της λειτουργίας της προέβαινε και προβαίνει συνεχώς σε αυθαίρετες και παράνομες πράξεις, αποκαλύπτοντας ότι η δίωξη του Δημ. Παπαγγελόπουλου είναι πολιτική», πρόσθεσε.\nΣημειώνεται πως στη γνωμοδότηση του Επιστημονικού Συμβουλίου της Βουλής αναφέρεται σχετικά: «…Ως γνωστόν, η προκαταρκτική εξέταση διενεργείται συμφώνως προς τα άρθρα 243 επ. του Κώδικα Ποινικής Δικονομίας. Ειδικότερα το άρθρο 243 παράγραφος 1 εδάφιο α’ του Κώδικα Ποινικής Δικονομίας, όπως αντικαταστάθηκε με την περίπτωση α’ της παραγράφου 26 του άρθρου 7 του ν.4637/2019, ορίζει ότι «η προκαταρκτική εξέταση ενεργείται σύμφωνα με τα άρθρα 240, 241 και 245 παρ. 1 εδάφιο δ’ ώς ζ’ και με αυτήν επιδιώκεται η συλλογή των αναγκαίων αποδεικτικών στοιχείων για να αποφασισθεί αν πρέπει να κινηθεί η ποινική δίωξη».\nΠεραιτέρω, κατά το άρθρο 245 παράγραφος 1 εδάφιο δ’ του Κώδικα Ποινικής Δικονομίας, που προστέθηκε με την παράγραφο 27 του άρθρου 7 του ν. 4637/2019, «ο ανακριτικός υπάλληλος που ορίζεται σύμφωνα με το εδάφιο α’ είναι υποχρεωμένος να διενεργήσει όλες τις προανακριτικές πράξεις που αφορούν την υπόθεση για την οποία η παραγγελία και καλεί ενώπιόν του τους μάρτυρες για εξέταση και τους κατηγορούμενους για να απολογηθούν εφόσον αυτοί κατοικούν στην περιφέρεια του εφετείου της έδρας του». Από την ανωτέρω διάταξη συνάγεται ότι η προκαταρκτική εξέταση περιλαμβάνει τις προανακριτικές πράξεις που αφορούν τη συγκεκριμένη υπόθεση και όχι άλλες».


Αναστασία Ευσταθίου - Εκπαιδευτικός και συγγραφέας, Ακράτα Αιγιαλείας - Παρουσίαση Κ. Μαύρος 18-07-07\nΑπόψε θα μιλήσουμε για ένα χρυσοπράσινο φύλλο ριγμένο στο πέλαγο ονόματι Κώστας Μαύρος.\nΑς μου επιτρέψει το ακροατήριο να παραφράσω το στίχο «Ο δρόμος είχε τη δική του ιστορία» από το τραγούδι του Μάνου Λοίζου και της Κωστούλας Μητροπούλου και να πω: Ο άνθρωπος είχε τη δική του ιστορία.\nΑυτόν τον άνθρωπο θα σκιαγραφήσουμε απόψε στη β΄ βιβλιοπαρουσίαση της Δανειστικής Βιβλιοθήκης του Δήμου Ακράτας και της Αναγέννησης. Νέοι της Ακράτας θα μας ταξιδέψουν με τραγούδια που όλοι αγαπήσαμε. Τραγούδια που θα μας συντροφεύσουν σε μυθικούς κόσμους και κοντινά τοπία όπως αυτά περιγράφονται στα βιβλία του.\nΟ εκλεκτός προσκεκλημένος μας Γιώργος Θωμάς, τέως Γεν. Γραμματέας του Υπουργείου Πολιτισμού, υποψήφιος βουλευτής του ΠΑΣΟΚ αλλά και φίλος της Ακράτας θα παρουσιάσει το νέο βιβλίο του τιμώμενου συγγραφέα «Ηώς η αλεξίκακος γυναίκα» από τις εκδόσεις Ίκαρος.\nΑς επανέλθουμε όμως στις νότες. Κέρδισε λοιπόν σε αυτή τη μουσική αναμέτρηση η σύνθεση του Θεοδωράκη και βεβαίως οι στίχοι του Λεωνίδα Μαλένη για την Κύπρο και σίγουρα για καλό, αφού μου δίνει τη δυνατότητα να αρχίσω από τη γενέτειρά του συγγραφέα. Πολλές φορές, βλέπετε, αδυνατούμε να απαρνηθούμε τον τόπο που μας γέννησε ακόμα κι όταν αυτός οικτρά μας πληγώνει. Αδύναμοι, σαν πληγωμένα θεριά, ή σαν αποκεφαλισμένοι Μινώταυροι γυρίζουμε στον τόπο του εγκλήματος για να ξετυλίξουμε το μίτο της ύπαρξής μας. Κι η Κύπρος η μητέρα Γη για το Μαύρο ήταν πάντα η γη των δαιμόνων, των ακόλουθων των Θεών. Αγαπημένη και συνάμα καταραμένη.\nΈνας μικρός δαίμονας κι αυτός ενσωματώθηκε στη μικρή κοινωνία της Ακράτας αφού ο έρωτας τον έδεσε χειροπόδαρα με την Ανθούλα της ζωής του. Ας ακούσουμε λακωνικά το βιογραφικό του για να καταλάβουμε καλύτερα τον άνθρωπο.\nΣύντομον Βιογραφικό σημείωμα\nαπό την προφορική παράδοση\nΓεννήθηκε –ακόμα το κρύβει- μεταξύ 1942 -43 στην καρδιά του εμπορικού κέντρου, στον Άγιο–Λουκά Λευκωσίας.\nΤον βάφτισε ο παπα-Κορνήλιος που λάμπει σαν ήλιος.\nΗ οικογένειά του συμβίωνε αρμονικά με τους Τουρκοκύπριους.\nΗ συνοικία του Αϊ –Λουκά ανήκει τώρα στα κατεχόμενα. Πρόσφυγας αυτός και η οικογένειά του.\nΈχει έναν αδελφό τον Νίκο και πολλά ξαδέλφια στη Λευκωσία.\nΟ πατέρας του Μιχάλης εμποροράφτης.\nΗ μητέρα του Σταυρούλα μεγάλη κουμανταδόρα.\nΕίναι περήφανος για τον παππού του. Παφίτης ων, πολυτεχνίτης και ερημοσπίτης. Είχε, ο παππούς του, πολλά παιδιά και με τη γυναίκα του και με άλλες.\nΟ Κώστας Μαύρος τέλειωσε το Παγκύπριο Γυμνάσιο στη Λευκωσία.\nΜπήκε στο Πανεπιστήμιο Αθηνών με υποτροφία.\nΓυναίκα του η Ανθούλα Γεωργικοπούλου, η πατριώτισσά μας.\nΤη γνώρισε φοιτητής. Παντρεύτηκε στη Λευκωσία. Ήταν τυχερός!\nΌντας φοιτητής έλαβε ενεργό μέρος στην αντίσταση κατά των Άγγλων και Τούρκων. Κάτω από το κρεβάτι του έκρυβε όπλα και προκηρύξεις. Παιδί του εθνάρχη Μακαρίου.\nΥπηρέτησε για 5 χρόνια περίπου ως Μαθηματικός στο Παγκύπριο Γυμνάσιο. Ερχόταν κάθε καλοκαίρι στην Ελλάδα.\nΕρχόμενος από το Αίγιο, καιγόταν τότε το δάσος του Σελινούντα και του Πλατάνου, άκουσε από το ραδιόφωνο το θλιβερό γεγονός. Την εισβολή στην Κύπρο. Ήταν Ιούλιος του 1974.\nΔεν ξαναπήγε στην Κύπρο.\nΚυνηγημένος από το κατεστημένο της Κύπρου έμεινε στην Ελλάδα. Δούλεψε για δυο χρόνια ως βοηθός καθηγητή στο Πανεπιστήμιο Πατρών.\nΔιορίστηκε Μαθηματικός στο Γυμνάσιο Ακράτας.\nΈμεινε στον τόπο μας περίπου δέκα χρόνια με την οικογένειά του. Έχει τρία παιδιά. Το Μιχάλη, το Σταύρο και τη Ρέα.\nΔιετέλεσε Πρόεδρος του πολιτιστικού Συλλόγου «Αναγέννηση».\nΕρώτημα: Ποιος είναι τελικά ο Κώστας Μαύρος;\nΑπάντηση: Αυτός που ξέρει να αρμέγει τη γνώση\nΤάδε έφη Παναγής Γεωργικόπουλος ερωτηθείς για τη ζωή του γαμπρού του Κώστα Μαύρου.\nΑς κρατήσουμε τη φράση «Ξέρει να αρμέγει τη γνώση». Οι λέξεις αυτές τα περικλείουν όλα. Κι αυτό γιατί δεν θα πλέξουμε το εγκώμιο του συγγραφέα αποκλειστικά με δικές μας σκέψεις αλλά με όσα αυτός είχε πει ή είχε πράξει τότε σε μια Ακράτα που έσκυβε από το βάρος των πολιτιστικών πεπραγμένων, σε μια πόλη που οι κάτοικοί της αγωνιούσαν για το μέλλον αυτού του τόπου, σε μια Ακράτα πολύπειρη και πρωτίστως συλλογική. Μιλώ για τα χρόνια από το 1974 –1984.\nΘα γυρίσουμε λίγο πίσω απόψε σε εκείνα τα χρόνια για να δούμε έναν άνθρωπο με φωτεινό πνεύμα, με άποψη για την κοινωνική προσφορά και με μοναδική διάθεση συνεργατικότητας. Σε εκείνη λοιπόν, την εποχή της έντονης πολιτικοποίησης, των αγώνων για κοινωνική δικαιοσύνη, συλλογική έκφραση και ομαδικότητα, μεσουράνησε ο Κώστας Μαύρος. Αναρωτιέμαι, ήταν μόνο το κλίμα που επικρατούσε την εποχή εκείνη ή ήταν και το άτομο που με την επαναστατικότητά του έδωσε άλλον αέρα στο σχολείο και ως Πρόεδρος στο φιλοπροοδευτικό, τότε αποκαλούμενο, Σύλλογο Αναγέννηση;\nΟι συνεργάτες του στο συμβούλιο, οι μαθητές, οι συνάδελφοι αλλά και οι φίλοι οι καρδιακοί, αυτό έχουν να πουν. Ο Μαύρος ήταν ένας επαναστάτης και η προσφορά του έχει αναμφίβολα καταγραφεί θετικά στην Ακράτα. Δίδαξε ήθος και αγάπη στη ζωή. Μόνο καλές μνήμες έχουμε από αυτόν, είπαν η Μαρία, ο Σίμος, η Ελένη, ο Ντίνος, ο Γιώργος, η Βούλα, ο Βασίλης και τόσα άλλα Ακρατινόπουλα. Ο κατάλογος των ονομάτων είναι μακρύς όσες και οι ανήσυχες νεανικές ψυχές που συναθροίστηκαν τριγύρω του. Από κάθε εκδήλωση που έφερε τη σφραγίδα της Αναγέννησης, δεν κρατούσε τίποτα γι’ αυτόν. Δεν οικειοποιήθηκε την επιτυχία της παρά τη μοιράστηκε με σεβασμό και πάντα σε ισότιμη βάση με τους συνεργάτες του. Εθελοντές όλοι τους σε μια Ακράτα που καρδιοχτυπούσε στο ρυθμό του πολιτισμού και έβραζε σαν τη χύτρα στη χόβολη των τοπικών και σε εθνικό επίπεδο πολιτικών γεγονότων.\nΕμείς από την άλλη, η γενιά των σαραντάρηδων -τότε ανήσυχοι 15άρηδες έφηβοι του Γυμνασίου Ακράτας χτίζαμε συνειδήσεις, ανδρωνόμασταν, κερδίζαμε από το σχολείο που τότε επιτελούσε ρόλο πρωτίστως παιδαγωγικό και όχι προπαρασκευαστικό, όπως σήμερα. Ο δικός μας λοιπόν άνθρωπος σφράγισε με τη σκέψη του τη γενιά μας. Το μετέωρο βήμα του πελαργού, μετέωρο στο ένα πόδι κυριολεκτικά, γινόταν σταθερός βηματισμός με συγκεκριμένο προορισμό κάτω απ’ το βλέμμα του.\nΜε τη δυνατή του φωνή μάς ξυπνούσε από το εφηβικό ονειροπόλημα της άνοιξης των νιάτων μας, των πρώτων ερώτων μας. Σα φουριόζος σέρσεγκας μάς κεντούσε τη σκέψη, το συναίσθημα, με άλλα λόγια, το νου και την καρδιά. Στις φωτογραφίες που ξέθαψα από τα μαθητικά άλμπουμ έμοιαζε με συμμαθητή μας με σήμα κατατεθέν το ατίθασο πυκνό μαλλί και το μουστάκι! Δείγμα την εποχή εκείνη αδέσμευτου πνεύματος και ανθρώπου που ήταν μια ανάσα κοντά στους μαθητές του. Το κουστουμάκι του κυρίου καθηγητή τον στένευε πάντα. Μαθητής του τότε, σήμερα πενηντάρης στο στίβο της ζωής, μου εκμυστηρεύτηκε: «Από την εποχή του Γεωργακόπουλου και του Μπαρμπούα περάσαμε στην εποχή του Μαύρου. Είχε μια μεγάλη αγκαλιά για τους μαθητές του».\nΑλλά και σε εμένα προσωπικά, η φράση που μου είπε ο Μαύρος, όταν αποφοιτούσα από το Λύκειο Ακράτας, Τασία, κοίτα να με βγάλεις ασπροπρόσωπο, με οδηγούσε όλα αυτά τα χρόνια και πολλές φορές βάραινε μέσα μου ο ίσκιος της. Τότε, για τη δική μας φουρνιά είχαν νόημα οι κουβέντες αυτές. Υπάρχουν δάσκαλοι ορόσημα στη μαθητική ζωή μας και άλλοι που αλλάζουμε πεζοδρόμιο όταν τους συναντάμε. Ο Μαύρος ανήκει στην κατηγορία των πρώτων, δηλαδή των φωτεινών φάρων στη διαδρομή την πρώτη που μας σημαδεύει ανεξίτηλα. Κι αυτό γιατί έπαιρνε πιο πολλά από όσα έδινε στους μαθητές του. Χάρισμα μοναδικό για έναν άνθρωπο. Είμαι σίγουρη ότι πολλοί μαθητές του θα του χρωστούν σε αυτή τη ζωή «το ευ ζην».\nΔεν ξεχνώ ότι σήμερα η βραδιά είναι αφιερωμένη στο συγγραφέα Κ. Μ., αλλά έλα που ο δάσκαλος ρίχνει παντού τη βαριά σκιά του. Το δακτυλογραφημένο του κείμενο τότε στα 1981-82; «Αυτοαμφισβητούμενος Φαλλοκράτης», προτού δει το φως της δημοσιότητας από τις εκδόσεις Οδυσσέας, άλλαζε χέρια στα μαθητικά μας χρόνια θέτοντας νέα ζητήματα. Ήταν το θέμα συζήτησης στις παρέες μας τόσο για τον τρόπο γραφής όσο και για τη θεματολογία. Ο έρωτας, η αιώνια πάλη ανάμεσα στον άνδρα και τη γυναίκα, η πραγματική θέση της γυναίκας. Η επαρχία που ονειρεύεται να γίνει πόλη και αντίστροφα η πόλη που θέλει να γίνει πρωτεύουσα αλλά παραμένει ακόμα χωριό.\nΕνθάδε κείται ένας γνήσιος αυτοαμφισβητούμενος φαλλοκράτης, φανταστείτε το ειδικό βάρος της φράσης αυτής αλλά κυρίως την αντήχηση που προκαλούσε μέσα μας, τις δονήσεις και τις απανωτές σκέψεις για το πρότυπο του άνδρα, για τη δύναμη της γυναίκας σε μια εποχή που η ελληνική κοινωνία έβγαινε από το τούνελ του επτάχρονου σκοταδισμού. Ο προοδευτικός και δημοκράτης καθηγητής δεν έμεινε στα λόγια. Έκανε πράξη με τη ζωή του τα όσα πίστευε. Με θεωρήματα και αποδείξεις κατέθεσε στις σελίδες των βιβλίων του έννοιες που απασχολούν κάθε σκεπτόμενο άνθρωπο. Κάθε ελεύθερο άνθρωπο.\nΣτα επόμενα βιβλία του «Οδός Σόλωνος 1965» και «Η ζωή εν κύκλω» εκδόσεις Οδυσσέας, η ίδια θεματολογία μοιάζει να τον τυραννά και σαν αιώνιος έφηβος που είναι, δεν βρίσκει απαντήσεις παρά μόνο όταν τις συναλλάσσει με τους αναγνώστες του σε αυτή την αμφίδρομη σιωπηλή επικοινωνία του γράφοντος με τον αναγνώστη.\nΟι αναφορές στην Κύπρο δε λείπουν. Μόνο που γίνονται πολύ προσεκτικά, δήθεν μακριά από το συγγραφέα και τεχνηέντως αποστασιοποιημένες. Ψιμύθια που τοποθετούνται στην πλοκή με το νυστέρι του πλαστικού χειρούργου, γιατί φαίνεται ότι δεν έπαψαν ποτέ να πονούν και ενίοτε να αφορμίζουν από την ανοικτή πληγή.\nΒλέπετε, ήταν οι κουβέντες μας στις ψηλοτάβανες σχολικές αίθουσες, οι ατέρμονες συζητήσεις μας εν μέσω τριγωνομετρίας για τη ζωή, το άτομο, τον άντρα, την ύπαρξη σε ένα κόσμο άπιαστο και απερίγραπτο, ήταν οι συναντήσεις μας στο χώρο που συναθροιζόταν τότε η νεολαία της Ακράτας από 12-18 ετών εδώ πιο κάτω στο γκρεμισμένο σπίτι, στο Νικολοπουλέικο. Ήταν οι εκδηλώσεις για την ειρήνη, το Πολυτεχνείο, το θέατρο και τόσα άλλα. Όταν διαβάζω τα βιβλία του πονηρά χαμογελώ. Το καταστάλαγμα όλων αυτών που μοιραστήκαμε όλα αυτά τα χρόνια, ποτίζει τις σελίδες τους, τέλεια σκηνοθετημένο, πλεγμένο αριστοτεχνικά στο κουβάρι του μύθου.\nΘα τελειώσω το πορτρέτο του συγγραφέα με μια αναφορά στη γλώσσα των τεσσάρων βιβλίων του. Είμαι σίγουρη ότι θα απασχολήσει τους κριτικούς και τους γλωσσολόγους. Μια γλώσσα με ρυθμό, με αρμονία, με σύνταξη ποιητική. Γλώσσα του νου και της ψυχής που θα συμβάλει στην ανανέωση της σύγχρονης λογοτεχνίας.\nΤο αντικείμενο βρίσκεται τις περισσότερες φορές στο τέλος της πρότασης «περιγελώντας» ρήμα και υποκείμενο. Κι εκεί από τη θέση του τέλους μοιάζει να κοροϊδεύει κυρίαρχο καθώς είναι ακόμα και τον ίδιο το συγγραφέα.\nΓλώσσα, θα έλεγα, του Ομήρου εγγόνι. Με έντονο το λόγιο στοιχείο και κυρίαρχη τη ροή μιας σφύζουσας από ζωή δημοτικής που θυμίζει τον παφλασμό του κύματος καθώς ξεσπάει στα βράχια.\nΗ πρόσφατη διετής σύμπραξη του δημοτικού σχολείου Ακράτας με σχολείο της Κύπρου, η γνωριμία με αυτούς τους υπέροχους ανθρώπους με έκαναν να διαπιστώσω ότι η κελαριστή γλώσσα, η γλώσσα των νησιών, η γλώσσα που μυρίζει ελλαδική ιστορία αρδεύει κατευθείαν από την κουλτούρα της Μεσογείου αλλά και την αρχαία ελληνική γλώσσα παραδίνοντάς μας αυτούσιες και αλώβητες από το άρμα του χρόνου αρχαίες, ελληνιστικές και βυζαντινές λέξεις.\nΗ γλώσσα του ιδιότυπη, πάλλεται στο δικό της ρυθμό. Γλώσσα αισθαντική, με έντονο τον παλμό της ζωής μέσα της και με κύριο χαρακτηριστικό της τον ορθολογισμό. Η γλώσσα και στα τέσσερα βιβλία του μου μοιάζει σαν τις κολώνες των αρχαίων ελληνικών ναών. Δωρικές στον κορμό, ιωνικές με χλιδή και καλλωπισμό στο κιονόκρανο. Τέλειο συνταίριασμα αυστηρής λογικής και λυρικότητας, στοχασμού και αλληγορίας, όπου η μυθολογία έρχεται και δένει με την ιστορία, το συναίσθημα, τον πόνο, τους αγώνες. Το πάντρεμα αυτό επιβάλλεται γεμάτο συμβολικότητα στον αναγνώστη.\nΤα αυτοβιογραφικά στοιχεία με μαεστρία καμουφλαρισμένα μοιάζουν να μην ανήκουν πια στο δημιουργό τους αλλά στο αναγνωστικό κοινό τους.\nΣήμερα στην εποχή της άκρατης Φελλοκρατίας που πανηγυρικά διαδέχτηκε με τη συνδρομή της εικονικής πραγματικότητας, τη Φαλλοκρατία, το Φεμινισμό και την κατακρεουργημένη Ισότητα των δύο φίλων, ο άντρας του Κώστα Μαύρου, είτε είναι ο αυτοαμφισβητούμενος φαλλοκράτης είτε ο πρωταγωνιστής Γλαύκος που θυσιάζεται στο ηφαίστειο για χάρη της αγαπημένης του, είτε ο ήρωας Ηρακλής έχει λόγο ύπαρξης. Όπως λόγο ύπαρξης έχει και η Ηώ, η θεά του φωτός. Σίγουρα έχουν πολλά να μας πουν. Να καταθέσουν το δικό τους αμόλυντο κόσμο σε έναν κόσμο ρημαγμένο και αστραφτερό. Ας ξεφυλλίσουμε αυτόν τον κόσμο. Ας τον υποδεχτούμε με ανοικτά τα μάτια της ψυχής μας. Μας περιμένει με αγωνία να μας εκμυστηρευτεί το τραγούδι της ζωής.\nΣτη συνέχεια, μεταξύ στίχων και ρυθμών, θα ακολουθήσουν δύο κείμενα ψηφίδες για το συλλογικό και ιστορικό Μαύρο. Με αυτόν τον τρόπο πιστεύουμε ότι θα γνωρίσετε καλύτερα το συγγραφέα και δικό μας άνθρωπο και έτσι, έμμεσα, εμείς οι άνθρωποι της Αναγέννησης να τον τιμήσουμε, αφού δεν έπαψε ποτέ να εκφράζει για εμάς το πραγματικό νόημα του συμμετέχειν. Του ποιείν πολιτισμό. Να κερδίζεις μέσα από τη συλλογική δραστηριότητα από ένα Σύλλογο και από όσα η μακρόχρονη ιστορία του σε διδάσκει. Να διδάσκεσαι και να πορεύεσαι καλύτερος δίχως να περιμένεις ανταμοιβή καμία εξόν από ένα χαμόγελο εξόν από ένα φιλικό χτύπημα στην πλάτη των δικών σου ανθρώπων.\nΑυτός είναι ο Κώστας Μαύρος!


Εργασία: Πλήρης Βόλος - Ιούλιος 2021 (Tώρα πρόσληψη!) - Jooble\nΕργασία Πλήρης Βόλος\nΖητείται εργάτης για πλήρη απασχόληση από κεντρικό φούρνο του Βόλου.\n...ΑΓΓΛΙΚΩΝ, ΕΠΙΘΥΜΗΤΗ ΕΜΠΕΙΡΙΑ. Συνθήκες εργασίας: ΕΡΓΑΣΙΑ ΣΤΗΝ ΠΑΡΑΛΙΑ ΤΟΥ ΞΕΝΟΔΟΧΕΙΟΥ. ΠΑΡΕΧΕΤΑΙ ΔΙΑΜΟΝΗ ΚΑΙ ΣΙΤΙΣΗ ΣΤΟ ΞΕΝΟΔΟΧΕΙΟ. ΠΛΗΡΗΣ ΑΣΦΑΛΙΣΗ ΚΑΙ ΟΛΑ ΤΑ ΝΟΜΙΜΑ ΕΠΙΔΟΜΑΤΑ. Αρμοδιότητες: ΠΑΡΑΓΓΕΛΙΟΛΗΨΙΑ ΜΕ PDA. ΠΡΟΘΥΜΙΑ ΣΤΗΝ ΕΞΥΠΗΡΕΤΗΣΗ ΠΕΛΑΤΩΝ. ΚΑΛΗ ΣΥΝΕΡΓΑΣΙΑ...\n...Λητώ, τα Βρεφικά Πολυκαταστήματα, με ηγετική θέση στον κλάδο ζητούν πωλητή-αποθηκάριο για πλήρη απασχόληση για τη στελέχωση του καταστήματός τους στον Βόλο. Βασικές αρμοδιότητες: Εξυπηρέτηση & ικανοποίηση πελατών Επικοινωνία με πελάτες τηλεφωνικά...\n...Απο εταιρεία εμπορίας τροφίμων που δραστηριοποιείται 30 χρονια στον Ν. Μαγνησίας, ζητείται ΥΠΕΥΘΥΝΟΣ ΑΠΟΘΗΚΗΣ έως 40 ετών για πλήρη - ολοχρονη απασχόληση. Παραλαβή και τακτοποίηση των εισαγωγών - παραλαβών Οργάνωση της αποθήκης Προετοιμασία των παραγγελιών...\n...Ημερολόγιο του τμήματος με οτιδήποτε υποπέσει στην αντίληψή του (επιθυμίες, παράπονα ή κριτική των πελατών), καταγράφοντας πάντοτε πλήρη στοιχεία (όνομα, δωμάτιο κ.λ.π). Υπεύθυνος για την τήρηση του προϋπολογισμού λειτουργίας Μεριμνά για τη συντήρηση και την επισκευή...\nμηχανικός πλήρης απασχόληση Βόλος\nπλήρης απασχόληση γραφείου Βόλος


Ιούνιος « 2015 «\nΙούνιος 24th, 2015\nR-Wear Ενδύματα και Αξεσουάρ με Στρας και Θερμομεταφερόμενα Γραφικά Τα ρούχα και τα αξεσουάρ είναι για πολλούς από εμάς, το πιο σημαντικό μέσο για να εκφράσουμε την προσωπικότητά μας ή να κάνουμε κάτι ιδιαίτερο για ένα μοναδικό γεγονός. T-shirts με ένα προσωπικό σχέδιο, jackets με τη φωτογραφία ενός σταρ του Read More\nΑθλητικά Ενδύματα Με έναν εκτυπωτή θερμικής εξάχνωσης της Roland μπορείτε να ανταποκριθείτε στη ζήτηση προσπωποιημένων αθλητικών ενδυμάτων που θα ικανοποιούν τόσο τους αθλητές όσο και τους χορηγούς τους. Σχολικές, ή τοπικές ομάδες, μεμονωμένοι αθλητές, ακόμα και δημοφιλείς ομάδες είναι μερικοί μόνο από τους υποψήφιους πελάτες σας. Ψηφιακή Εκτύπωση για Read More\nΙούνιος 3rd, 2015\nΕκτυπώσεις Sublimation Η εκτύπωση εξάχνωσης (sublimation) σε υφάσματα είναι δημοφιλής για soft signage και διακόσμηση εσωτερικών χώρων, γιατί διατηρεί φυσική την υφή του υφάσματος. Επίσης η εκτύπωση εξάχνωσης χρησιμοποιείται για την εκτύπωση σκληρών αντικειμένων, από snowboards έως σημάνσεις αλουμινίου και πινακίδες οδικής κυκλοφορίας. Μεγάλη Γκάμα Εφαρμογών Οι εφαρμογές της εκτύπωσης Read More\nΚρουστικός Εκτυπωτής Μετάλλων Το MPX-90 είναι μια ιδανική επαγγελματική συσκευή χαμηλού κόστους για χάραξη. Αποτυπώνει γρήγορα και μόνιμα κείμενο, γραφικά και φωτογραφίες σε επίπεδες και καμπύλες ακρυλικές ή μεταλλικές επιφάνειες. Για την αγορά της βιομηχανίας είναι η ιδανική λύση για χάραξη σειριακών αριθμών και άλλων στοιχείων σήμανσης σε σκληρές, ακόμα Read More\nDoming To doming είναι μια τεχνική με την οποία διάφανη ρητίνη ψεκάζεται σε μια εκτύπωση. Αυτό παράγει ένα όμορφο τρισδιάστατο αποτέλεσμα. Η τεχνική αυτή χρησιμοποιείται για μια ποικιλία εφαρμογών, ενώ μπορεί να εφαρμοστεί ακόμα και σε υφάσματα. Εφαρμογές Τα αυτοκόλλητα με doming χρησιμοποιούνται σε έπιπλα και υπολογιστές, έως στην αυτοκινητοβιομηχανία, Read More\nΑκρίβεια Χάραξης & Ευκολία Χρήσης Το EGX-20 είναι ένα επιτραπέζιο χαρακτικό ιδανικό ως πρώτος εξοπλισμός για τους νέους χαράκτες. Διαθέτει ειδικό σύστημα που εμποδίζει τα γδαρσίματα των υλικών και διατηρεί ένα σταθερό βάθος χάραξης ακόμα και σε λυγισμένα ή μη ομοιόμορφα υλικά. Έτσι είναι εύκολο να χαραχθεί μια γκάμα αντικειμένων Read More\nFresco Με το υλικό μεταφοράς εκτύπωσης σε τοίχο της Roland, μπορείτε να δημιουργήσετε όμορφες τοιχογραφίες γρήγορα και εύκολα. Αντί να ζωγραφίζετε, μπορείτε απλά να χρησιμοποιήσετε μια εκτύπωση. Όταν την εφαρμόσετε σε έναν τοίχο – καλυμμένο με αστάρι – οι εικόνες μεταφέρονται σε αυτόν. Το αποτέλεσμα είναι μια εκπληκτική εκτύπωση που Read More\nΑπεριόριστες Εφαρμογές & Ευκολία Χειρισμού Το Roland EGX-30A είναι ένα επιτραπέζιο χαρακτικό με εκατοντάδες εφαρμογές, όπως σήμανση διαφημιστικών δώρων, χάραξη βραβείων, επιγραφές, ακόμα και καλούπια για διακόσμηση ειδών ένδυσης και αντικειμένων με strass. Αυτή η οικονομική λύση χάραξης συνοδεύεται από λογισμικό, σωλήνα σύνδεσης με ηλεκτρική σκούπα και βάση για καλέμι Read More\nΙούνιος 1st, 2015\nΔοκίμια Συσκευασιών Η εντυπωσιακή συσκευασία είναι αυτή που κάνει ένα προϊόν να ξεχωρίζει από όλα τα άλλα. Ο σωστός σχεδιασμός και η αισθητική της, είναι ένας από τους παράγοντες επιτυχίας του προϊόντος. Χάρη στη τεχνολογία inkjet της Roland, οι εταιρείες συσκευασιών μπορούν να παρουσιάσουν στους πελάτες του ένα ρεαλιστικό δοκίμιο Read More\nΦωτογραφικά Προϊόντα Με τα εκτυπωτικά της Roland, ένα φωτογραφικό κατάστημα μπορεί να επεκτείνει τη γκάμα προϊόντων του προσφέροντας μια μεγάλη ποικιλία εντυπωσιακών φωτογραφικών προϊόντων για δώρα, διακοσμητικούς ή διαφημιστικούς σκοπούς. Θήκες κινητών, κούπες, μαξιλάρια, mouse pads και sousverre, είναι μερικά μόνο από τα αντικείμενα που μπορούν να διακοσμηθούν ή να Read More


Ο Φλεβάρης και αν φλεβίσει τις κοιλιές μας θα γεμίσει και ο Άγιος Βαλεντίνος θα βοηθήσει και εκείνος. - Τσικνοπέμπτη,παϊδάκια και θα έρθουν τα παιδάκια, Καρναβάλι λαλαλα, θα γεμίσουμε μωρά! - Σελίδα 3 - Θέλω να γίνω μαμά/μπαμπάς - Mammyland\nΚοριτσάκια καλορίζικο το θεματακι!! Τίτλος υπερπαραγωγή!! 😁\nΕύχομαι στις εγκυούλες με το καλό να κρατήσουν αγκαλιτσα τα αγγελάκια τους και να αυξάνονται όλο και περισσότερο οι εγκυούλες! Μακάρι να είναι τυχερός αυτός ο μήνας! Εγώ κορίτσια περιμένω μάλλον στις 21/02!!\nΕίμαι και στα δύο πινάκια του φόρουμ! 🤣Χαχα! Ελπίζω να μου φέρουν γούρι!!\nΚαλημέρα!!! Καλό μήνα να εχουμε!! @misofeggaro εντάξει δεν υπάρχεις!!!! Φοβερός τίτλος!! Χαχχαχα..\nεύχομαι σε όλα τα κορίτσια που περιμένουν αυτές τις μέρες,να δουν μόνο κόκκινα τεστακια με 2 γραμμουλες παρακαλώ!!!!\nΚαλημέρα κορίτσια μουυυ , @misofeggaro μου θα περιμένουμε με τρελή ανυπομονησία νέα σου !!! Κορίτσια μου ακούστε τι έχω πάθει την Τετάρτη είχα πάει στον γιατρό όπως σας είχα πει και είδαμε την κύστη 6.5 εκατοστά ,οπότε μου λέει βλέπω ότι έρχεται περίοδος ,την πρώτη μέρα περιόδου θα ξεκινήσεις αντισυλληπτικά μήπως μειωθεί η κύστη!!! Και εκεί που περιμένω για πρώτη φορά στη ζωή μου να αδιαθετησω πως και πως από το ανχος μου δεν κατεβαίνει και έχω δύο μέρες καθυστέρηση !!! Τι να κάνω για να κατεβεί;;;;;;;;;;;θέλω να ξεκινήσω την θεραπεία\nΝομίζω μια θερμοφορα και ζεστό νερό στο μπάνιο ίσως βοηθούσε??\nστις πριν 23 λεπτά, ο/η LadyP είπε:\nΕυχαριστώ κορίτσακι μου θα βάλω κάποια θερμοφορα γιατί το μπάνιο μου είναι πάντα με πολύ ζεστό νερό 😉\nΤεστακι σκέφτηκες να κανεις?? Στο λέω γιατί μεγαλογιατρος είχε πει στη φίλη μου ότι έχει πολυποδα στη μήτρα και τελικά ήταν εγκυουλα.\nΛοιπόν Αννια μου το έχω αναφέρει ξανά νομίζω αλλά τρία πράγματα μου έλειψαν υπερβολικά στην εγκυμοσύνη. Η μαγιονέζα...το μελάτο αυγό και το καυτό μπάνιο!😆 Μήπως να οργανώσουμε εκδρομουλα σε καμιά λουτρόπολη;🧖\nΥ.Γ. Ήταν σίγουρος ο γιατρός ότι θα σου έρθει; Λες να έχουμε τίποτα;🥰🥰🥰🥰🥰🥰🥰🥰🥰🥰🥰🥰🥰🥰🥰🥰\nΓεια σας κορίτσια...είμαι καινουρια στο φόρουμ...εύχομαι σε όλες μας να έχουμε τα αποτελέσματα που θελουμε..και να γίνουμε όλες σύντομα μανούλες!!!\nΕγω σε λίγες μέρες θα ξέρω αν έμεινα έγκυος αυτόν τον μήνα ή θα συνεχίσουμε κ τον επόμενο τις προσπάθειες!\nστις πριν 32 λεπτά, ο/η Ευάγγελοςτ είπε:\nΤα δύο πρώτα δεν τα είχα κόψει! Το καυτό ναι ούτε κ εγώ έκανα...\nΕμένα μου έλειψαν οι μπύρες κ τα αχνιστα μύδια!!!! Ξεγελουσα λίγο τον εαυτό μου με τις μπύρες χωρίς αλκοόλ αλλά δεν ήταν το ίδιο χαχα\nΚαλο μηνα σε ολες κοριτσια μου,ας ειναι αυτος ο μηνας γεματος με θετικα τεστακια,γερα σπορακια κ ευχαριστα νεα...\n@misofeggaro ποσο θεαρα εισαι κοριτσαρα μου;Γελουσα μονη μου με τον τιτλο κ ημουν κ εξω κ με κοιτουσε ο κοσμος 😂😂😂. Ευχομαι με ολη μου την καρδια να μην ερθει η ακατανομαστη κ να κανεις ποδαρικο με μια χοριακαρα να με το συμπαθειο στο θεματακι που ανοιξες. Οπως κ ολα τα κοριτσια που περιμενουν να εχουν επισης θετικα τεστακια!\n@Αννια27 μου δεν κανεις μια χοριακη να σιγουρευτεις κουκλα μου;Μπορει να ειναι το αγχος,μπορει να ειναι κ ενα μικρο μικρο σπορακι που ευθυνεται για την καθυστερηση σου!\nΚαλο σ/κ να εχουμε,εγω αυριο θα παω να παρω μηλαρακι και λαδακι απο το μοναστηρι της Αγιας Ειρηνης Χρυσοβαλαντου μηπως με βοηθησει η χαρη της να ερθει το νινακι συντομα.\nΑπ ότι είχες πει είχες κάνει και τον Δεκέμβριο υπέρηχο και ο προηγούμενος γιατρός δεν είχε δει κάτι.. Άρα ένας από τους δύο κάνει λάθος γιατί 6.5 εκατοστά κύστη δεν δημιουργείται σε ένα μήνα. Γιατί λοιπόν να μην κάνει λάθος ο τωρινός;;;\nΚοριτσια μου λιγες μερες μετα την πιθανη ωορρηξια μου.. και σημερα σηκωσα πυρετο πιστευω πως αυτος ο μηνας δεν θα πετυχαμε τον στοχο μας παμε για τον επομενο!!! 😊\nδεν ξερω εαν μπορει να γινει συλληψη εαν ειμαστε αρρωστουλες .!!οσες περιμενουν αυτες τις μερες ευχομαι να μην ερθει!!! 🍼🍼\nστις πριν 21 ώρες, ο/η Αννια27 είπε:\nΓεια σου κοριτσι μου ♥♥ Περιμενω η 12 η 14 !!! Αναλογα εαν εχω κανει 28η τοτε 12 αλλιως 14.!!! 🥰 οποτε βαλε 14 και βλεπουμε !! Ειχα εξεταστικη και χαθηκα λιγο.!!! Ανεβασα και πυρετο σημερα οποτε δυσκολο να τα καταφεραμε αυτο τον μηνα !!!\nΚαλησπέρα κορίτσια! Εγώ σήμερα έχω αρκετό πόνο και βάρος χαμηλά από τα αριστερά! Και ώρες ώρες σαν να μου έρθει η περίοδος νωρίτερα. Αλλά αυτός ο πονος-τραβηγμα από τα αριστερά είναι αρκετά περίεργος. ! Αχ θα δείξει τι να πω? Περίεργα πραγματακια μου συμβαίνουν.\nΌχι κορίτσακι μου το Δεκέμβρη το είχα ακυρώσει τον γιατρό το άφησα για μετά της γιορτές και πήγα τώρα , έχει μεγαλώσει τόσο σε περίπου 8 μήνες\nΚορίτσακι μου σου εύχομαι ολόψυχα να έρθει γρήγορα το νινι σου !!! Όσο αφορά για εμένα είναι σίγουρη ότι είναι λόγω ανχους γιατί το είδε ο γιατρός στον υπέρηχο,δεν γίνεται να έκανε λάθος!!!\nστις πριν 3 ώρες, ο/η diana8 είπε:\nΠεραστικουλια κορίτσακι μου !!! Η σύλληψη μπορεί να γίνει πάντα 😉\nΚορίτσακι μου σε πάω όπου θες εσένα 😉 χιχιχι !!! Ήταν σίγουρος κορίτσακι μου δυστυχώς\nΌχι δεν το σκέφτηκα αγαπακι γιατί το είδε στον υπέρηχο\nΚαλώς ήρθες κορίτσι μου και σύντομα με το νινακι σου στην κοιλίτσα σου\nΣε 11 ώρες 41 λεπτά και 2 δευτερόλεπτα ραντεβού εδώ...\nΘα ανεβάσω το τεστακι μου...\n@Αννια27εύχομαι να ξεκαθαρίσει το τοπίο και να αρχίσεις δυναμικά την διαδικασία. @st3llinaεύχομαι εφόσον το πιστεύεις να γίνει το θαύμα σου γιατί το αξίζεις @LadyPI καλά είναι τα τσιμπήματα, ξεκινά να μετράς Λαλαλαλαλλαλ. @diana8δεν πειράζει ο πυρετός, εύχομαι του Αγίου Βαλεντίνου να έχεις ευχάριστα νέα να μας πεις! Καληνύχτα σας!\nΆντε εύχομαι θετικά νέα με το καλό...\nΕίμαστε μαζί σου!!! 🙏🙏🙏 Καλά αποτελέσματα!!!\nστις πριν 44 λεπτά, ο/η misofeggaro είπε:\nΤρέλανε μας κυριακάτικα! Και σου έχω και μια απορία τώρα που έχω τσιμπήματα από τα αριστερά αν είμαι έγκυος θα μου βγει το παιδί Τσίπρας? Λαλαλαλαλα\nΑπό Xryssa · Δημοσίευση πριν 15 λεπτά


Μητσοτάκης: «Ζητώ συγνώμη» - Αθηναϊκά Νέα\n09.08.2021 107 0\nΟ Κυριάκος Μητσοτάκης έστειλε μήνυμα στους πολίτες για τις καταστροφικές πυρκαγιές. Ο Έλληνας πρωθυπουργός ζήτησε συγγνώμη για τις ελλείψεις που προέκυψαν κατά την κατάσβεση των πυρκαγιών, αλλά ταυτόχρονα σημείωσε ότι τώρα δεν είναι η κατάλληλη στιγμή για ανάληψη ευθύνης.\nΩστόσο, όπως ανέφερε χαρακτηριστικά, «οι ευθύνες θα κατανέμονται όποτε και όπου είναι απαραίτητο».\nΤο μήνυμα Μητσοτάκη στον λαό της Ελλάδας\nΟι τελευταίες μέρες ήταν από τις πιο δύσκολες για τη χώρα μας εδώ και δεκαετίες. Αγωνιστήκαμε και συνεχίζουμε να παλεύουμε με όλες μας τις δυνάμεις. Αλλά μπροστά μας είναι μια φυσική καταστροφή πρωτοφανών διαστάσεων: σε λίγες ημέρες, 586 πυρκαγιές ξέσπασαν σε όλα τα μέρη της Ελλάδας. Οι πυρκαγιές, οι οποίες είναι πλέον πολύ δύσκολο να σβήσουν λόγω της ασυνήθιστης ζέστης και των πολύμηνων μηνών ξηρασίας.\nΠολλές χώρες μας βοηθούν ήδη με πόρους και ανθρώπους. Τους ευχαριστώ για την αλληλεγγύη τους. Αλλά πάνω απ ‘όλα, είμαι ευγνώμων σε όλους που δίνουν μάχη με τις τοπικές πυρκαγιές. Παλεύουν με ένα φυσικό φαινόμενο, το μέγεθος του οποίου υπερβαίνει συχνά τις δυνατότητές τους. Κι όμως δεν τα παρατάνε. Στα μαυρισμένα πρόσωπά τους, βλέπουμε την Ελλάδα να αντιστέκεται και να κερδίζει. Και το κύμα υποστήριξης και αμοιβαίας βοήθειας που εξαπλώνεται σε όλη τη χώρα σημαίνει την απόφαση αυτού του λαού να αποκαταστήσει γρήγορα αυτό που καταστράφηκε.\nΤο γεγονός ότι σώθηκαν άνθρωποι είναι ο επαγγελματισμός της Υπηρεσίας Πολιτικής Προστασίας\nΤο γεγονός ότι οι άνθρωποι διασώθηκαν με ένα πλήρες σχέδιο εκκένωσης οφείλεται στον επαγγελματισμό της πολιτικής προστασίας, στις ενέργειες της αστυνομίας και της ακτοφυλακής. Δεν ήταν αυτονόητο και αυτονόητο. Το ίδιο συμβαίνει με την προστασία πολλών οικισμών που δεν κάηκαν, χάρη στην αυτοθυσία πυροσβεστών και εθελοντών και, φυσικά, των πιλότων και των ενόπλων δυνάμεών μας. Μέσα σε λίγες ημέρες, πραγματοποιήθηκαν 62 οργανωμένες εκκενώσεις κατοίκων σε 141 συνοικίες.\nΗ κλίμακα της καταστροφής, ειδικά στην Εύβοια και την Αττική, σκοτεινιάζει τις καρδιές μας. Και πρώτα, ζητώ συγγνώμη για τυχόν ελλείψεις που υπήρχαν. Κατανοώ πλήρως τον πόνο των συμπολιτών μας που είδαν τα καμένα σπίτια ή περιουσίες. Η αναστάτωση όσων έχουν μετακομίσει καθώς είναι από τον τόπο κατοικίας τους. Ακόμα και το θυμωμένο ερώτημα όσων αναζητούσαν, για παράδειγμα, αεροπορική βοήθεια, χωρίς να γνωρίζουν αν το πυροσβεστικό αεροπλάνο πετούσε αλλού ή οι συνθήκες ήταν απαγορευτικά δύσκολες.\nΟι ευθύνες θα μοιραστούν – πρώτες ερωτήσεις – λύσεις\nΩστόσο, η απάντησή μας δεν πρέπει να είναι απροσδιόριστη. Τυχόν ελαττώματα θα εντοπιστούν. Και οι ευθύνες θα κατανέμονται όποτε και όπου είναι απαραίτητο. Αυτή τη στιγμή, το πρώτο πρόβλημα είναι οι λύσεις. Όπως ακριβώς το πρώτο πρόβλημα ήταν και παραμένει η προστασία της ανθρώπινης ζωής. Αυτός είναι ο λόγος για τον οποίο αυτή η εμπειρία πρέπει να περιλαμβάνει όχι μόνο όσα χάθηκαν, αλλά και όσα σώθηκαν σε μια φωτιά που δεν έχει προηγούμενο.\nΠροφανώς, η κλιματική κρίση χτυπά τις πόρτες όλου του πλανήτη, οι φωτιές διαρκούν εβδομάδες. Αυτός είναι ένας λόγος, όχι μια δικαιολογία ή άλλοθι. Και θα πω ξεκάθαρα: ίσως κάναμε ό, τι ήταν δυνατό για τον άνθρωπο, αλλά σε πολλές περιπτώσεις αυτό φαινόταν ανεπαρκές σε μια άνιση μάχη με τη φύση. Το ίδιο κατηγορηματικά, όμως, θα πω ότι θα είμαστε δίπλα στα θύματα της πυρκαγιάς. Όπως κάναμε και πριν, μετά την πλημμύρα του Ιάνου στη Θεσσαλία ή τον μεγάλο σεισμό στη Σάμο.\nΠρέπει να σφίξουμε τα δόντια μας και να προχωρήσουμε. Σε άλλες περιπτώσεις, η χώρα γνώρισε καταστροφές, αλλά άντεξε. Το ίδιο θα συμβεί και σε αυτή την περίπτωση, μετατρέποντας τη θλίψη μας σε δύναμη. Έτσι θα συνεχίσουμε να πολεμάμε στην πρώτη γραμμή καθώς ο πόλεμος συνεχίζεται. Και ταυτόχρονα, θα αρχίσουμε να επουλώνουμε τις πληγές μας: όσοι έχουν χάσει τα σπίτια και την περιουσία τους θα αποζημιωθούν, οι καμένες περιοχές θα αναδασωθούν και θα δημιουργηθούν άμεσα οι απαραίτητες αντιπλημμυρικές άμυνες.\n500 εκατομμύρια βοήθεια για την Αττική και την Εύβοια\nΈχουμε ήδη λάβει σημαντικούς πόρους από το Ταμείο Αναδάσωσης για αναδάσωση, κυρίως στην Εύβοια και την Αττική. Σήμερα ενέκρινα ένα συμπληρωματικό ταμείο 500 εκατομμυρίων ευρώ ειδικά για αυτές τις περιοχές. Και αν χρειαστεί, θα υπάρξει επιπλέον ευρωπαϊκή βοήθεια. Στόχος μας είναι να γίνουμε πρότυπο για μια νέα αρχή, μια δυναμική επανεκκίνηση. Σε αυτό, είμαι βέβαιος, ότι θα ανταποκριθούν τα ιδρύματα, οι επιχειρήσεις και, κυρίως, η ίδια η κοινωνία των πολιτών.\nΕκεί θα φυτέψουμε όχι μόνο πολλά, αλλά και τα απαραίτητα δέντρα, χρησιμοποιώντας την πιο σύγχρονη τεχνογνωσία. Έτσι, με τη βοήθεια της φύσης, τα δάση μας μπορούν να αναγεννηθούν και η ζωή και οι οικονομίες να επιστρέψουν σε μέρη που έχουν πληγεί από πυρκαγιά.\nΘα παρακολουθείται η γραφειοκρατία\nΗ ζημιά έχει ήδη αρχίσει να καταγράφεται. Θα παρακολουθείται η γραφειοκρατία. Και η πρώτη αποζημίωση θα καταβληθεί αμέσως, σύμφωνα με μια απλή αίτηση από κάθε ενδιαφερόμενο μέρος, η οποία θα αποσταλεί από μία μόνο ηλεκτρονική πλατφόρμα.\nΤο πρόγραμμα πολιτικής προστασίας ύψους 1,8 δισ. Ευρώ ξεκινά επίσης με την πρόληψη. Ολόκληρο το σχέδιο ανασυγκρότησης βρίσκεται υπό τον έλεγχο του γραφείου του Πρωθυπουργού. Όσον αφορά την Εύβοια, υπόσχομαι ότι θα υπάρξει ένα στοχευμένο πρόγραμμα για την αποκατάσταση και ανάπτυξη του νησιού.\nΑύριο θα γίνουν συγκεκριμένες ανακοινώσεις στο Συμβούλιο Υπουργών. Και τις επόμενες ημέρες, θα απαντήσω προσωπικά σε όλες τις ερωτήσεις. Ελπίζω ότι αύριο θα υπάρξει διακομματική συναίνεση, διότι εάν το καθήκον της σήμερα ανήκει στην κυβέρνηση, τότε η ευθύνη για το αύριο ανήκει σε όλους μας.\nΈχω αντιμετωπίσει πολλές κρίσεις\nΕπιτρέψτε μου να τελειώσω με μια προσωπική αναφορά. Ως πρωθυπουργός, σε 25 μήνες κατάφερα να αντιμετωπίσω πολλές κρίσεις, από την ασύμμετρη επίθεση στον Έβρο μέχρι τον κορονοϊό. Και από τα διαδοχικά εθνικά προβλήματα στην Ανατολική Μεσόγειο έως το μεγάλο στοίχημα για τους εμβολιασμούς. Όλα είχαν πολύπλευρες συνέπειες για την οικονομία και την κοινωνία. Και στην αρχή όλα φαίνονταν ανυπέρβλητα. Αλλά τα ξεπεράσαμε όλα με επιμονή και ενότητα. Αυτό θα συμβεί ακόμη και τώρα, όταν ληφθούν τολμηρές αποφάσεις που θα αλλάξουν δραματικά.\nΕίμαι βέβαιος ότι αυτό το τεστ θα είναι επίσης μια ευκαιρία που θα μας διδάξει και θα μας κάνει καλύτερους. Γιατί το πρόβλημα της κλιματικής κρίσης δεν αφορά μόνο εμάς, αλλά κυρίως την επόμενη γενιά. Προσωπικά, θα συνεχίσω να κάνω αυτό που επέλεξα από την αρχή: να μιλήσω τη γλώσσα της αλήθειας, να εκπληρώσω τις ευθύνες μου, να αντικατοπτρίσω τις διαφορές και να ενώσω τους Έλληνες. Και να δουλέψουμε σκληρά για την πατρίδα που μας αξίζει.


Η Γενική Περιφερειακή Αστυνομική Διεύθυνση Δυτικής Ελλάδας, πληροφορεί τους πολίτες ότι η Κινητή Αστυνομική Μονάδα της Διεύθυνσης Αστυνομίας Αιτωλίας, την ερχόμενη εβδομάδα (12-6-2017 έως 18-6-2017), θα βρίσκεται στις εξής περιοχές :\nΤην Δευτέρα 12/06/2017 και κατά τις ώρες 16:00 – 24:00, στην περιοχή του Αστυνομικού Τμήματος Ναυπάκτου, ακολουθώντας το δρομολόγιο, Γρηγόριο – Ελατόβρυση – Κρυονέρια – Άνω Χώρα – Λιμνίτσα.\nΤην Τρίτη 13-06-2017 και κατά τις ώρες 17:00 – 24:00, στην περιοχή του Αστυνομικού Τμήματος Αστακού, ακολουθώντας το δρομολόγιο, Παλαιομάνινα – Στρογγυλοβούνι – Αγράμπελα – Πρόδρομος – Χρυσοβίτσα – Μαχαιράς – Μπαμπίνη – Σκουρτού.\nΤην Τετάρτη 14-06-2017 και κατά τις ώρες 09:00 – 15:00, στην περιοχή του Αστυνομικού Τμήματος Γαβαλούς – Μεσολογγίου, ακολουθώντας το δρομολόγιο, Μούσουρα – Ελληνικά – Άνω Κεράσοβο – Κάτω Κεράσοβο – Ζευγαράκι – Κλεισορρεύματα – Λυσιμάχεια – Φραγκουλέικα.\nΤην Πέμπτη 15-06-2017 και κατά τις ώρες 07:00 – 14:00, στην περιοχή του Αστυνομικού Τμήματος Ναυπάκτου, ακολουθώντας το δρομολόγιο, Λιμνίτσα – Τερψιθέα – Ελατού – Άνω Χώρα – Αμπελακιώτισσα – Κεντρική – Ασπριάς – Κοκκινοχώρι.\nΤην Παρασκευή 16-06-2017 και κατά τις ώρες 07:00 – 14:00, στην περιοχή του Αστυνομικού Τμήματος Αιτωλικού, ακολουθώντας το δρομολόγιο, Αγγελόκαστρο – Σταμνά – Άγιος Ηλίας – Γουριά – Πεντάλοφος – Λεσίνι – Μάστρο – Κατοχή – Χρυσοβέργι.\nΠροηγούμενο: Βρέθηκε κρεμασμένος σε αποθήκη 60χρονος Αλβανός στο Αγρίνιο\nΕπόμενο: Πάει για κατάργηση η Super League!


Suhan360 Hotel & Spa, Κουσάντασι Ξενοδοχεία - Skyscanner\nTurkmen Mah Gazibegendi Cad No:46, 9400, Κουσάντασι, Τουρκία\n2,35km από το κέντρο της πόλης\nΠολύ καλόΜε βάση 1043 κριτικές\nΚαταπληκτική θέα. Φιλική ατμόσφαιρα. Άνετα κρεβάτια. Ευρύχωρα δωμάτια.\nΑυτό το κατάλυμα (Suhan 360 Hotel & Spa, Κουσάντασι) βρίσκεται κοντά στην παραλία, 10 λεπτά με το αμάξι από: Παραλία Κουσάντασι και Υδάτινο Πάρκο Adaland Aquapark. Στις σημαντικές παροχές περιλαμβάνονται δωρεάν εφημερίδες στο λόμπι, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Στους χώρους μας θα βρείτε δωρεάν στάθμευση με παρκαδόρο.\nΚαλό ξενοδοχείο με εγκαταστάσεις ευεξίας. Κοντά στην παραλία και το κέντρο της πόλης. Καταπληκτικό δωμάτιο.\nΈξοχη τοποθεσία. Φοβερή τοποθεσία. Καλή τοποθεσία.\nΜεγάλο δωμάτιο. Μεγάλα δωμάτια. Άνετο κρεβάτι.\nΥπέροχο προσωπικό. Καταπληκτική φιλοξενία. Κακή εξυπηρέτηση.\nΓευστικό φαγητό. Νόστιμο φαγητό. Εκπληκτικό φαγητό.\nΚήπος, Πλυντήριο ρούχων, Χώροι καπνιζόντων, Wi-Fi, Καταστήματα, Εγκαταστάσεις γαμήλιων δεξιώσεων, Πολύγλωσσο προσωπικό, Τηλεόραση, Ανελκυστήρας\nΥπηρεσία θυρωρείου, Υπηρεσία δωματίου, Κομμωτήριο, Προσωπικό υποδοχής, Συνάλλαγμα, Ημερήσιος Τύπος


Νέο όραμα για το Πανεπιστήμιο Πατρών - ΕΛΕΥΘΕΡΙΑ Online\nΔευτέρα, 20 Ιουλίου 2020 14:10\nΝέο όραμα για το Πανεπιστήμιο Πατρών\nΤου Χρήστου Ι. Μπούρα\n1. Στρατηγικό Σχέδιο Ανάπτυξης\nΤα προβλήματα που προέκυψαν από τη δημιουργία νέων τμημάτων και τη συγχώνευση με το ΤΕΙ Δυτικής Ελλάδας χωρίς σχέδιο, χωρίς ακαδημαϊκά κριτήρια και χωρίς υποστήριξη σε ανθρώπινους και οικονομικούς πόρους, είναι πλέον εμφανή. Η δημιουργία νέων τμημάτων και η συγχώνευση έγινε με μικροκομματικά κίνητρα και μοναδικό κριτήριο την ικανοποίηση αυστηρά και μόνο πελατειακών αιτημάτων και σχέσεων, χωρίς να απαντηθούν κρίσιμα ερωτήματα (όπως, π.χ., πόσους φοιτητές μπορεί να υποστηρίξει το Ελληνικό Κράτος έτσι ώστε να έχουν αξιοπρεπείς και ποιοτικές σπουδές; Πόσους αποφοίτους μπορεί να απορροφήσει η ελληνική οικονομία;) Η κατάσταση επιβαρύνεται ακόμη περισσότερο από τη διασπορά περιφερειακών τμημάτων που προέκυψαν μετά τη συγχώνευση\nΣτόχος είναι να ορισθεί από την Σύγκλητο αμέσως Επιτροπή η οποία θα καταρτίσει Στρατηγικό Σχέδιο Ανάπτυξης του Πανεπιστημίου με κριτήρια, ακαδημαϊκά, εκπαιδευτικά, ερευνητικά, αλλά και λαμβάνοντας υπόψη τους ανθρώπινους πόρους, τις υποδομές, τη δυνατότητα παροχής στέγασης και σίτισης των φοιτητών, την οικονομία και την συγκέντρωση των τμημάτων μιας σχολής στην ίδια γεωγραφική περιοχή. Η Πολιτεία και οι τοπικοί παράγοντες πρέπει να αντιληφθούν ότι η περιοχή χρειάζεται ένα αναγνωρίσιμο και διακριτό για την αριστεία Πανεπιστήμιο και όχι ένα υποβαθμισμένο Πανεπιστήμιο Πατρών, διασκορπισμένο σε διάφορες πόλεις χωρίς ακαδημαϊκό περιβάλλον και με οριακές ελλείψεις. Το Πανεπιστήμιο Πατρών μπορεί να αποτελέσει πόλο ανάπτυξης στην περιοχή, φέρνοντας μακροπρόθεσμα οφέλη στην περιφέρεια. Χρειάζεται όμως ορθολογισμός και όχι εξυπηρέτηση τοπικών συμφερόντων και μικροπολιτική.\n2. Ψηφιακός μετασχηματισμός και οικονομική διαχείριση\nΗ γραφειοκρατία απαιτεί ισχυρό ψηφιακό μετασχηματισμό, απλοποίηση των διαδικασιών και οργανωσιακές αλλαγές με συνακόλουθη εκπαίδευση όλου του προσωπικού αναφορικά με τις νέες δεξιότητες. Ο ψηφιακός μετασχηματισμός του Πανεπιστημίου Πατρών με ανοιχτές τεχνολογίες πρέπει να αποτελέσει προτεραιότητα. Οι σύγχρονες εφαρμογές, όπως κινητές εφαρμογές, πρέπει να είναι στην καρδιά αυτού του μετασχηματισμού. Η διασύνδεση όλων των πληροφοριακών συστημάτων και η εξυπηρέτηση σε ένα βήμα είναι άμεση προτεραιότητα. Μέσα στο ισχύον θεσμικό πλαίσιο θα εξαντληθούν όλες οι δυνατότητες για την εξάλειψη της γραφειοκρατίας. Πρέπει όμως να ανοίξει η συζήτηση για ένα νέο μοντέλο οργάνωσης του πανεπιστημίου έξω από το ασφυκτικό δημοσιονομικό λογιστικό. Η Πολιτεία οφείλει να αφήσει το Πανεπιστήμιο να αναπνεύσει, να το εμπιστευτεί και τότε μόνο θα υπάρξει σημαντική ανάπτυξή του σε ακαδημαϊκά και ερευνητικά θέματα. Δεν χωράει αμφιβολία ότι ο ΕΛΚΕ πρέπει να μετεξελιχθεί σε ΑΕ ή ΝΠΙΔ με διαφάνεια, με ενσωμάτωση της Εταιρείας Αξιοποίησης της Περιουσίας του Πανεπιστημίου έτσι ώστε να αποφέρει σημαντική οικονομική βοήθεια στο Πανεπιστήμιο.\n3. Ξενόγλωσσα προγράμματα σπουδών\nΠρέπει να σχεδιασθούν και να υλοποιηθούν ξενόγλωσσα προπτυχιακά και μεταπτυχιακά προγράμματα σπουδών. Έτσι θα δημιουργηθεί το νέο Πανεπιστήμιο Πατρών με ξεχωριστή θέση στο παγκόσμιο χάρτη, η οποία θα έχει και σημαντικά οφέλη για όλη την περιοχή. Όλοι γνωρίζουμε ότι το Πανεπιστήμιο από την αρχή της δημιουργίας του στα μέσα της δεκαετίας του 1960 καθόρισε σε μεγάλο βαθμό τη φυσιογνωμία της Πάτρας και της ευρύτερης περιοχής από κοινωνική, οικονομική, ακαδημαϊκή, μορφωτική και τεχνολογική σκοπιά. Έφερε στην πόλη ισχυρό νεανικό πληθυσμό από όλη τη χώρα, διδακτικό προσωπικό υψηλού επιπέδου, πρόσθεσε εξωστρέφεια και δυναμισμό και μετέτρεψε την Πάτρα σε σημείο αναφοράς.\n4. Εξωστρέφεια και κοινωνική διάδραση\nΠρέπει άμεσα να ξεκινήσουμε δράση για την προσέλκυση δωρεών, υποτροφιών και χορηγιών και γι’ αυτόν το σκοπό θα απευθυνθούμε σε εύρωστα οικονομικά μέλη της αχαϊκής κοινωνίας. Στόχος μας είναι να αποκτήσουμε «επώνυμα» κτήρια και αμφιθέατρα, αλλά και άλλους χώρους με το όνομα των δωρητών. Θα ζητήσουμε από τη Περιφέρεια Δυτικής Ελλάδας να σχεδιάσουμε ένα τετραετές πρόγραμμα αναβάθμισης του ερευνητικού και εκπαιδευτικού εξοπλισμού και μια σειρά έργων σε ένα καλά οργανωμένο κτηριολογικό πρόγραμμα. Η πόλη, με δεδομένη την εξαιρετική προσβασιμότητά της, μπορεί να γίνει σημείο αναφοράς του συνεδριακού τουρισμού με το υφιστάμενο σύμπλεγμα συνεδριακών υποδομών που όμοιό του δεν υπάρχει στην Περιφέρεια και που θα μπορούσε να συμπληρωθεί στο εγγύς μέλλον με ξενοδοχειακές υποδομές. Στην λογική αυτή κινείται η αναβάθμιση και διεθνοποίηση της έκθεσης PatrasIQ, βασικός πυλώνας της οποίας είναι το Πανεπιστήμιο. Η παρουσία του Πανεπιστημίου στην πόλη της Πάτρας θα εξασφαλιστεί με τη δημιουργία Λέσχης και Κέντρου Πληροφόρησης. Επίσης θα γίνει αίτημα προς την Κτηματική Υπηρεσία του Ελληνικού Δημόσιου και το Δήμο Πατρέων για παραχώρηση κτηρίου στην πόλη της Πάτρας για κάλυψη αναγκών του Πανεπιστημίου. Θα ολοκληρωθεί και θα αναδειχθεί το Περιαστικό Πάρκο με την αισθητική αναβάθμιση και ενίσχυση των πράσινων ελεύθερων χώρων της Πανεπιστημιούπολης και δημιουργία μονοπατιών ερμηνείας περιβάλλοντος και την ανάδειξη και ενίσχυση του ρόλου των Μουσείων του Πανεπιστημίου μέσω μιας συνεκτικής δομής διαχείρισης, έτσι ώστε να αποτελέσει έναν πολυχώρο πολιτιστικών εκδηλώσεων και αναψυχής για τους πολίτες της Πάτρας. Θα ενισχυθεί η ανάπτυξη συνεργασιών ανάμεσα σε πανεπιστημιακούς ερευνητές και πατρινούς συγγραφείς για την έκδοση μελετών με αντικείμενο την ιστορία, τον πολιτισμό, τη βιομηχανία και άλλα θέματα που σχετίζονται με την πόλη των Πατρών. Θα σχεδιαστεί συστηματικά μια δράση «το Πανεπιστήμιο πάει στη Πόλη και γνωρίζεται με τους πολίτες». Η Πάτρα ζει και από το Πανεπιστήμιο και οφείλει να το αγκαλιάσει και να δηλώσει ενεργά τη παρουσία της με υποτροφίες, χορηγίες και δωρεές.\nΤο Πανεπιστήμιό μας χρειάζεται σήμερα, περισσότερο από ποτέ, συναίνεση, διαφάνεια, σεβασμό στους θεσμούς. Κυρίως όμως απαιτείται ακαδημαϊκό όραμα και σχέδιο ανάπτυξης. Η νέα κανονικότητα που χρειαζόμαστε δεν πρέπει να είναι τοξική, αλλά να χαρακτηρίζεται από δημοκρατία, δημιουργικότητα, ορθολογισμό, αποφασιστικότητα, συνέργειες και αποτελεσματικότητα. Οφείλουμε να αποκτήσουμε την ικανότητα να μαθαίνουμε από τα λάθη μας και να κάνουμε το αυτονόητο πράξη στην καθημερινότητα. Οι χρόνιες βεβαιότητες υποχωρούν μπροστά στο απρόβλεπτο και οι κυρίαρχες απόψεις εγκαταλείπονται μπροστά στη νέα πραγματικότητα. Η αλλαγή παραδείγματος είναι περισσότερο αναγκαία από κάθε άλλη φορά σε έναν κόσμο που αλλάζει ραγδαία. Χρειάζονται νέες μέθοδοι και τρόποι για την αντιμετώπιση της κρίσης. Σχεδιασμός και δουλειά, με Λόγο, Ήθος και Πάθος. Έτσι θα μετατρέψουμε την κρίση σε ευκαιρία, στη δεκαετία 2020 – 2030.


Ναυτίλος Ροζέ υποβρύχιος\nΡοζέ ξηρός οίνος. Προστατευόμενη Γεωγραφική ένδειξη Πλαγιές Αίνου Κεφαλληνίας.\nΈνα μέρος των φιαλών Ναυτίλος ροζέ 2018, ωριμάζουν από πέρυσι, βυθισμένα, "υποβρύχια", κάτω από φρέσκο νερό, σε ειδικές δεξαμενές του οινοποιείου υπό ελεγχόμενες συνθήκες ! Μια νέα μέθοδος που επιτρέπει την ωρίμανση και την ενσωμάτωσή τους σε απόλυτες συνθήκες σταθερής θερμοκρασίας, σκότους και έλλειψης οξυγόνου!\nσυνοινοποίηση ερυθρών και λευκών ποικιλιών: Μαυροδάφνη, Μοσχατέλλα, Μοσχάτο, Τσαούσι, Βοστιλίδι\nΑποραγισμός και κρυοεκχύλιση των ερυθρών σταφυλιών για μερικές ώρες, παραλαβή προρώγου και μείξη του με γλεύκος λευκών σταφυλιών, αλκοολική ζύμωση σε χαμηλή θερμοκρασία, απολάσπωση, φιλτράρισμα και εμφιάλωση.\nφωτεινό ροζέ χρώμα. Εντυπωσιακά συμπυκνωμένο σώμα, με πολυπλοκότητα και οξύτητα. Στη μύτη αρώματα από βότανα και ευκάλυπτο.\nΙδανικός συνδυασμός για φαγητά με κρέας αλλά και ψάρι, θαλασσινά, τυριά, ορεκτικά και φρούτα. Σερβίρεται στους 8-10˚ Κελσίου.


in Μουσική / by epohi / on February 25, 2018 at 10:44 pm /\nΟι βραδιές λόγου και μουσικής συνεχίζονται στη μουσική σκηνή «Σφίγγα». Η στιχουργός Λίνα Νικολακοπούλου και η δημοσιογράφος Αλεξάνδρα Χρηστακάκη συστήνουν «ανθρώπων έργα» που κάτι έχουν να μας πουν, που αξίζει να τους συναντήσουμε! Όπως τη στιχουργό της Λιλιπούπολης και όχι μόνο και ραδιοφωνική παραγωγό Μαριανίνα Κριεζή. Στη συνέχεια κάθε συζήτησης το λόγο έχει η μουσική και το τραγούδι.\nΤο μουσικό σύνολο «ΚουΑRΤέτο» θα δίνει ισότιμα χρόνο και χώρο στη μαγεία της ορχηστρικής μουσικής αλλά και στη σπουδαιότητα των επιλεγμένων γι’ αυτές τις βραδιές τραγουδιών. Τραγουδούν οι Γιάννης Παλαμίδας, Αργυρώ Καπαρού και Θοδωρής Βουτσικάκης.\nΠαίζουν οι μουσικοί Βασίλης Δρογκάρης (ακορντεόν), Βασιλική Μαζαράκη (βιολί), Κώστας Παπακωστόπουλος (κιθάρα) και Θανάσης Σοφράς (κοντραμπάσο). Την ενορχήστρωση έχει αναλάβει ο Βασίλης Δρογκάρης, ενώ την επιμέλεια του οπτικού υλικού ο Πάνος Καραδήμας. Καλλιτεχνική διεύθυνση η Λίνα Νικολακοπούλου.\nΤην Τετάρτη 28 Φεβρουαρίου, στις 8μμ, στη μουσική σκηνή Σφίγγα (Ακαδημίας και Ζωοδόχου Πηγής). Τιμή εισιτηρίου: 12 ευρώ με μπίρα ή κρασί.\n«Ρωμαίος και Ιουλιέτα» του Γκουνό\nH πεντάπρακτη όπερα του Σαρλ Γκουνό «Ρωμαίος και Ιουλιέτα» παρουσιάζεται για πρώτη φορά στην ιστορία της Εθνικής Λυρικής Σκηνής, στο πλαίσιο του Κύκλου Γαλλική Όπερα και της φετινής επετείου των 200 ετών από τη γέννηση του συνθέτη. Η όπερα του Γκουνό παραμένει μέχρι σήμερα μακράν η δημοφιλέστερη μελοποίηση του σεξπιρικού δράματος. Οι λιμπρετίστες του έργου Ζιλ Μπαρμπιέ και Μισέλ Καρέ έμειναν πιστοί στο ομώνυμο έργο του Σαίξπηρ, από το οποίο συχνά δανείστηκαν αυτούσια κομμάτια, καθώς πολλά σημεία του σεξπιρικού κειμένου αποτελούν ιδανική πρώτη ύλη για λιμπρέτο όπερας.\nΓια το τέλος του έργου, ο Γκουνό διαφοροποιήθηκε από τον Σέξπιρ και ακολούθησε την παραλλαγή που είχε εισαγάγει ο διάσημος Βρετανός ηθοποιός του 18ου αιώνα Ντέιβιντ Γκάρικ, και την οποία είχε επιλέξει επίσης ο Μπερλιόζ. Σύμφωνα με αυτήν, όταν ξυπνά η Ιουλιέτα ο Ρωμαίος δεν έχει χάσει ακόμα πλήρως τις αισθήσεις του, έτσι ώστε να είναι ακόμα εφικτός ένας τελευταίος διάλογος, ένα τελευταίο ντουέτο, ανάμεσα στους δύο ερωτευμένους.\nΣυνολικά, ο αισθησιακός λυρισμός της μουσικής, ο μελωδικός πλούτος, η ευρηματική ενορχήστρωση και η ισορροπία των χορωδιακών σκηνών πλήθους καθιστούν τη συγκεκριμένη όπερα μια από τις επιτυχέστερες μεταφορές της τραγωδίας του Σέξπιρ στο λυρικό θέατρο.\nΤη νέα αυτή παραγωγή της ΕΛΣ σκηνοθετεί ο σπουδαίος θεατρικός σκηνοθέτης Νίκος Μαστοράκης, ο οποίος με το έργο αυτό παρουσιάζει για πρώτη φορά δουλειά του στο λυρικό θέατρο. Μέσα από μια σύγχρονη και αφαιρετική αισθητική, ο Μαστοράκης εστιάζει στο κεντρικό ζευγάρι και προτείνει τη μεταφορά του σεξπιρικού δράματος στο σήμερα. Τα σκηνικά της παραγωγής υπογράφει ο διακεκριμένος γερμανός σκηνογράφος Γιοχάνες Σιτς. Στην παραγωγή συμμετέχει ένα λαμπερό καστ διακεκριμένων πρωταγωνιστών. Στο ρόλο της Ιουλιέτας κάνει το ντεμπούτο της, η σπουδαία Ελληνίδα υψίφωνος Μυρτώ Παπαθανασίου, η οποία διαπρέπει στα σπουδαιότερα λυρικά θέατρα του πλανήτη, έχοντας στο ενεργητικό της συνεργασίες με τους σημαντικότερους αρχιμουσικούς και σκηνοθέτες όπερας της εποχής μας. Το ρόλο του Ρωμαίου θα ερμηνεύσει ο περιζήτητος ισπανός τενόρος Ισμαέλ Τζόρντι, ο οποίος έρχεται για πρώτη φορά στην Ελλάδα. Έχοντας ολοκληρώσει τις σπουδές του δίπλα στον σπουδαίο Αλφρέντο Κράους, έχει ήδη τραγουδήσει σε όλα τα μεγάλα ευρωπαϊκά λυρικά θέατρα, αλλά και στον Καναδά και την Ιαπωνία, και έχει λάβει διθυραμβικές κριτικές για τις ερμηνείες του στη σκηνή, καθώς και για τις ηχογραφήσεις του. Τη διανομή συμπληρώνουν νεότεροι και καταξιωμένοι Έλληνες μονωδοί: Δημήτρης Κασιούμης, Άρτεμις Μπόγρη, Χάρης Ανδριανός, Αντώνης Κορωναίος, Πέτρος Μαγουλάς, Χρυσάνθη Σπιτάδη, Διονύσης Μελογιαννίδης, Νίκος Κοτενίδης, Γιώργος Ρούπας, Κωστής Ρασιδάκις. Την Ορχήστρα της ΕΛΣ διευθύνει ο αρχιμουσικός Λουκάς Καρυτινός. Συμμετέχει η Χορωδία και το Μπαλέτο της ΕΛΣ.\nΣτις 25, 28 Φεβρουαρίου και 2, 4, 7, 11 Μαρτίου, στις 7.30μμ (Κυριακές στις 6.30μμ), στην αίθουσα Σταύρος Νιάρχος Εθνικής Λυρικής Σκηνής. Τιμές εισιτηρίων: από 15 έως 80 ευρώ, 12 ευρώ (φοιτητικό, παιδικό), 10 ευρώ (περιορισμένης ορατότητας).\nEx Silentio, “Λήθη – Βid me to live”\nΗ συναυλία με τίτλο «Λήθη» μας μεταφέρει σε έναν ιδανικό και ονειρικό κόσμο, στη μακρινή «Αρκαδία» του Μπαρόκ, μέσα από σπάνιες άριες και ενόργανες συνθέσεις από τις Αυλές της Γαλλίας και της Αγγλίας. Τα έργα –που υπογράφουν, μεταξύ άλλων, οι Machaut, Dowland, Ballard, Purcell– παρουσιάζονται από το Σύνολο Ex Silentio [Εξ Σιλέντσιο] σε όργανα εποχής υπό τη διεύθυνση του φλαουτίστα Δημήτρη Κούντουρα. Ερμηνεύουν οι: Φανή Αντωνέλου και Θεοδώρα Μπάκα (φωνή), Φανή Βοβώνη (βιέλα, μπαρόκ βιολί), Ιάσων Ιωάννου (μπαρόκ βιολοντσέλο), Πάνος Ηλιόπουλος (τσέμπαλο) και Δημήτρης Κούντουρας (μουσική διεύθυνση, φλάουτο με ράμφος, μπαρόκ φλάουτο). Κατά τη διάρκεια της συναυλίας, για την καλύτερη κατανόηση του ποιητικού κειμένου, θα προβάλλονται σε οθόνη οι μεταφράσεις των τραγουδιών.\nΤην Πέμπτη 1 Μαρτίου, στις 8.30μμ, στο Μέγαρο Μουσικής Αθηνών, αίθουσα Δημήτρης Μητρόπουλος. Tιμές εισιτηρίων: 10 και 15 ευρώ, 7 ευρώ (φοιτητές, νέοι, άνεργοι, ΑΜΕΑ, +65).\nΆκραμ Καν, “Xenos”\nΈχοντας επιλέξει την ελληνική λέξη «ξένος» για το νέο του σόλο, ο Άκραμ Καν και η παγκοσμίου κλάσης ομάδα συνεργατών του αντλούν υλικό από τα γεγονότα του 20ού αιώνα, φέρνοντας στην επιφάνεια τις εμπειρίες των αποικιακών στρατευμάτων στον Α΄ Παγκόσμιο Πόλεμο. Όπως γράφει ο ίδιος ο Άκραμ Καν: «Θα διερευνήσω συγκεκριμένα ερωτήματα με τα οποία έρχομαι καθημερινά αντιμέτωπος ολοένα και περισσότερο, σαν μια σκιά που με ακολουθεί διαρκώς, που με στοιχειώνει, που μου ψιθυρίζει… Χρειάζεται να αφηγούμαστε τις ιστορίες άλλων ανθρώπων, όταν αυτοί έχουν χαθεί; Ποιοι είναι οι “άλλοι” άνθρωποι; Μήπως τελικά τις ιστορίες για τα ανθρώπινα ταξίδια τις αφηγούμαστε, τις επαναφηγούμαστε και τις αφηγούμαστε ξανά και ξανά, ώστε να μάθουμε επιτέλους από τα λάθη μας; Ποιοι είμαστε “εμείς”, ένα σύνολο ή πολλά επιμέρους άτομα; Τι είναι αυτό που μας καθιστά ανθρώπους; Εξακολουθούμε να είμαστε άνθρωποι;»\nΚατά τη διάρκεια του Α’ Παγκοσμίου Πολέμου, πάνω από 4 εκατομμύρια άντρες, που δεν ήταν λευκοί, υπηρέτησαν στους στρατούς της Ευρώπης και της Αμερικής. Περίπου 1,5 εκατομμύριο από αυτούς προέρχονταν από την Ινδία, ως επί το πλείστον χωρικοί-πολεμιστές από τη Βόρεια και Βορειοδυτική Ινδία, που πολέμησαν και πέθαναν στην Ευρώπη, την Αφρική και τη Μέση Ανατολή. Οι ιστορίες αυτών των ανθρώπων, οι οποίοι τέθηκαν στην υπηρεσία της Βρετανικής Αυτοκρατορίας, εκτοπισμένοι από τις πατρίδες και τις κουλτούρες τους, παρέμεναν μέχρι πρόσφατα στο σκοτάδι. Το κινητικό λεξιλόγιο του Άκραμ Καν ισορροπεί μεταξύ του κλασικού κατάκ και του σύγχρονου χορού.\nΑπό 21-27 Φεβρουαρίου (εκτός από 24 Φεβρουαρίου), στις 8.30μμ, στη Στέγη Ιδρύματος Ωνάση, Κεντρική Σκηνή. Τιμές εισιτηρίων: από 7 έως 36 ευρώ, φίλος, παρέα 5-9 άτομα: από 12 έως 29 ευρώ, παρέα 10+ άτομα: από 11έως 25 ευρώ, κάτοικος γειτονιάς: 7 ευρώ, ανεργίας, ΑμεA: 5 ευρώ, συνοδός ΑμεA: 10 ευρώ.


Μελανι Tfo E-67 Συμβατο Με Epson T067 17ml - Inkjet printer supplies (ANA.TFO00131)\nΑρχική > Είδη γραφείου > Αναλώσιμα inkjet εκτυπωτών > ΜΕΛΑΝΙ TFO E-67 ΣΥΜΒΑΤΟ ΜΕ EPSON T067 17ML\nΜονή συσκευασία TFO E-67, τρίχρωμο, συμβατό με Epson T067.\nΚωδικός κατασκευαστή: T067.\nΜΕΛΑΝΙ TFO E-67 ΣΥΜΒΑΤΟ ΜΕ EPSON T067 17ML (ANA.TFO00131)\n• Κωδικός κατασκευαστή: T067.\n• Χρώμα: Τρίχρωμο.\n• OEM: E-67\nΜΕΛΑΝΙ TFO E-67 ΣΥΜΒΑΤΟ ΜΕ EPSON T067 17ML ANA.TFO00131 ANA.TFO00131 TFO TFO INKJET PRINTER SUPPLIES Κατηγορία: INKJET PRINTER SUPPLIES •TFO στην κατηγορία INKJET PRINTER SUPPLIES Μονή συσκευασία TFO E-67, τρίχρωμο, συμβατό με Epson T067. • Κατασκευαστής: TelForceOne.• Κωδικός κατασκευαστή: T067.• Χρώμα: Τρίχρωμο.• Χωρητικότητα: 17 ml.• OEM: E-67 ΜΕΛΑΝΙ TFO E-67 ΣΥΜΒΑΤΟ ΜΕ EPSON T067 17ML


Ο Υπουργός Ανάπτυξης Άδωνις Γεωργιάδης στην κοπή βασιλόπιτας της ΔΗΜΤΟ ΝΔ Αμυνταίου (ΒΙΝΤΕΟ – ΦΩΤΟ) – ΗΧΏ Φλώρινας\nΠαρουσία του Υπουργού Ανάπτυξης και τοπικών στελεχών και φίλων της Νέας Δημοκρατίας πραγματοποιήθηκε η εκδήλωση κοπής βασιλόπιτας της Δημοτικής Τοπική Οργάνωσης (ΔΗΜΤΟ) ΝΔ Αμυνταίου, στο ξενοδοχείο “Κλειώ” στο Αμύνταιο.\nΤους παρευρισκόμενους καλωσόρισε ο πρόεδρος της ΔΗΜΤΟ κ. Γιώργος Τσιρώνης ενώ χαιρετισμό απηύθυναν ο Δήμαρχος Αμυνταίου κ. Άνθιμος Μπιτάκης, ο Δήμαρχος Πρεσπών κ. Παναγιώτης Πασχαλίδης και ο Πρόεδρος της ΝΟΔΕ Κοζάνης κ. Παντελής Καρακασίδης.\nΚατά τη διάρκεια της εκδήλωσης προβλήθηκε μήνυμα του Πρωθυπουργού και Προέδρου της ΝΔ κ. Κυριάκου Μητσοτάκη.\nΤην εκδήλωση έκλεισε με ομιλία του ο Υπουργός Ανάπτυξης κ. Άδωνις Γεωργιάδης.\nΔείτε το σχετικό βίντεο με την εξαιρετικά ενδιαφέρουσα τοποθέτηση του Υπουργού και φωτογραφίες από την εκδήλωση:\n← Η κοπή βασιλόπιτας του Φυσιολατρικού Ορειβατικού Ομίλου Φλώρινας (Φ.Ο.Ο.Φ) [ΒΙΝΤΕΟ-ΦΩΤΟ]\nΗ κοπή βασιλόπιτας της Ευξείνου Λέσχης Φιλώτα (ΒΙΝΤΕΟ – ΦΩΤΟ) →


Περισσότερα εγκαίνια, λιγότερα λουκέτα | Glocal.gr\nΠαύλος Ραβάνης: «Σημαντικό αναπτυξιακό εργαλείο η “Υπηρεσία μίας Στάσης”»\nΑπό τον Enterprise Greece, τον αρμόδιο εθνικό φορέα για την προώθηση εξαγωγών, και σε αυτό το επίπεδο, επιβεβαιώνεται η άνοδος των δεικτών, αλλά η Ελλάδα βρίσκεται ακόμα… στου δρόμου τα μισά. Συγκεκριμένα, ο βαθμός εξωστρέφειας της Ελλάδας είναι περίπου 17%, μόλις στο μισό του ευρωπαϊκού μέσου όρου (περίπου 33%). Τι ακριβώς σημαίνει αυτό, εξηγεί στο ΑΠΕ-ΜΠΕ ο Γιώργος Παπαστεργιόπουλος, διευθυντής πληροφόρησης και υποστήριξης επιχειρήσεων του Enterprise Greece.\nΠροηγούμενο άρθροΧονγκ Κονγκ: «Καταπέλτης» ο εισαγγελέας στη δίκη του μοντέλου με την κοκαΐνη\nΕπόμενο άρθροΗ δημοσκοπική διαφορά υπάρχει μόνο στη φαντασία του κ. Μητσοτάκη\nLes Echos: Η Ελλάδα με την έκδοση του πενταετούς ομόλογου υπογράφει...


Άρθρο του Άκη Παπαγεωργίου: Επιτακτική ανάγκη η στροφή στην καθαριότητα\non 23 Μαΐου 2011 .\nΆρθρό του Άκη Παπαγεωργίου\nΕπιτακτική ανάγκη η στροφή στην καθαριότητα\nΣυνήθως το πρώτο πράγμα που έρχεται στο μυαλό του πολίτη όταν ακούει τη λέξη δήμος είναι η καθαριότητα και η αποκομιδή των σκουπιδιών. Η βασική λειτουργία του δήμου που χρεώνεται και ανταποδοτικά, μια από τις ελάχιστες υπηρεσίες που δεν προσφέρονται μέσω της συνολική φορολογίας από το κράτος αλλά μέσω της τοπικής φορολογίας ως δημοτικό τέλος.\nΟ δημότης πληρώνει. Συνεπώς ο δημότης έχει κάθε δικαίωμα να απαιτεί.\nΗ καθαριότητα όπως όλοι γνωρίζουν είναι η βιτρίνα μιας δημοτικής αρχής. Ανεξάρτητα αν είναι σωστό ή όχι ο πολίτης προσδιορίζει ως βασικό κριτήριο αξιολόγησης μιας δημοτικής αρχής, την εικόνα της καθαριότητας.\nΚοινή παραδοχή λοιπόν όλων είναι ότι εμείς δεν ξεκινήσαμε καλά. Ο νέος δήμος μας τους τρεις πρώτους μήνες λειτουργίας παρουσίασε μια άσχημη εικόνα (μόνο στο Χολαργό) που έχει πολλά και σύνθετα αίτια,.\nΠρώτα από όλα η προηγούμενη δημοτική αρχή του Χολαργού παρέδωσε ένα μηχανισμό καθαριότητας με πολλές ελλείψεις. Από πέρσι γνώριζε ότι έχουμε δημοτικές εκλογές άρα οι προσλήψεις από Αύγουστο μέχρι Δεκέμβριο απαγορεύονται, όπως και ότι οι συμβάσεις των εργαζόμενων στην καθαριότητα θα έληγαν αρχές του 2011.\nΆρα η επόμενη δημοτική αρχή θα αντιμετώπιζε ένα τεράστιο πρόβλημα έλλειψης προσωπικού και μάλιστα κατά 50%. Έφυγαν 21 από τους 48 εργαζόμενους στην καθαριότητα. Αυτό όμως ίσως να είναι το λιγότερο, γιατί επί οκτώ χρόνια παρά την τεράστια αύξηση των τελών καθαριότητας δεν έγινε τίποτα ούτε για τον προγραμματισμό μόνιμου προσωπικού, ούτε για μελέτη εκσυγχρονισμού του μηχανισμού καθαριότητας, ούτε για σταθμό μεταφόρτωσης, ούτε για την υιοθέτηση νέων μεθόδων όπως η πλάγια φόρτωση απορριμμάτων που μειώνει τα κόστη και τις ανάγκες προσωπικού.\nΈνα άλλο σημείο που θα έπρεπε να είχε ληφθεί σοβαρά υπόψη από την νέα δημοτική αρχή είναι και οι έρευνες κοινής γνώμης που έδειχναν ξεκάθαρα ότι οι πολίτες δεν ήταν καθόλου ευχαριστημένοι με την καθαριότητα στο Χολαργό. Η προηγούμενη δημοτική αρχή έχει τεράστιες ευθύνες και δεν δικαιούται να ασκεί τώρα κριτική αφού ούτε τα ασφάλιστρα των αυτοκινήτων είχε πληρώσει, ενώ αντίθετα είχε φορτώσει με διάφορα οικονομικά βάρη τον μηχανισμό καθαριότητας όπως τα άχρηστα κοντέινερ εγκαταλείφτηκαν στον Υμηττό, και τα αντάλλαξε η νέα δημοτική αρχή.\nΠρέπει λοιπόν να αναγνωρίσουμε στην νέα δημοτική αρχή ότι παρέλαβε την καθαριότητα σε πολύ κακή κατάσταση.\nΠαρόλα αυτά πρόκειται μόνο για ένα μικρό ελαφρυντικό στοιχειό καθώς είχε το χρόνο και την ικανότητα να διορθώσει εξ αρχής κάποια πράγματα, δυστυχώς όμως υπέπεσε και αυτή σε τεράστια λάθη που επιδείνωσαν σε μεγάλο βαθμό την κατάσταση .\nΤο πρώτο και ίσως και μεγαλύτερο λάθος, ήταν ότι δεν συνειδητοποίησε\nότι η καθαριότητα στο Χολαργό κρατιόταν σε αξιοπρεπή επίπεδα με το φιλότιμο και την υπερπροσπάθεια των εργαζομένων. Τους είδε εξ αρχής με καχυποψία και μπήκε σε μια διαδικασία σύγκρουσης μαζί τους. Είναι αδιανόητο να κατανοήσει κανείς πώς μπορείς να απαιτείς από κάποιον να δουλέψει πέραν του ωραρίου του με αυταρχικό ύφος.\nΈνα δεύτερο αλλά επίσης σημαντικό σφάλμα ήταν το γεγονός η δημοτική αρχή αδράνησε, ολιγώρησε και δεν πρόλαβε τις ημερομηνίες για την πρόσληψη νέων εργατών καθαριότητας.\nΤρίτον, η δημοτική αρχή επέλεξε την δημιουργία στεγανών μεταξύ των υπηρεσιών Παπάγου και Χολαργού με αποτέλεσμα να απεμπολήσει το πλεονέκτημα της οικονομίας κλίμακος που δημιουργεί ο Καλλικράτης.\nΤο κυριότερο μέλημα λοιπόν μίας δημοτικής αρχής είναι όχι μόνο να αποκαταστήσει τις σχέσεις της με τους εργαζόμενους, αλλά να τους εμπιστευθεί και ως προς την κρίση τους για την διαχείριση του μηχανισμού αποκομιδής.\nΕπίσης είναι πολύ σημαντικό για την σωστή λειτουργία της υπηρεσίας καθαριότητας να εκπονηθεί άμεσα μελέτη ενιαίας αποκομιδής και στις δύο περιοχές, από εξειδικευμένους επιστήμονες, με προσανατολισμό τις νέες πράσινες τεχνολογίες και μεθόδους.\nΤρίτο μέλημα σε συνεργασία με την μελέτη καθαριότητας, είναι ο άμεσος προγραμματισμός προσλήψεων μόνιμου προσωπικού.\nΟυσιαστικό επίσης μέλημα της νέας δημοτικής αρχής θα πρέπει να είναι η έγκαιρη και έγκυρη κατάρτιση των προϊστάμενων καθαριότητας τόσο σε ζητήματα διαχείρισης απορριμμάτων και ανακύκλωσης, όσο και σε ζητήματα διαδικασίας παραγωγής.\nΚαι τέλος θα πρέπει η δημοτική αρχή να αναπτύξει επικοινωνιακή πολιτική, ενημέρωσης και διαπαιδαγώγησης των πολιτών και μάλιστα με δημόσια διαβούλευση όπου οι πολίτες θα ενημερωθούν για την διάσταση των προβλημάτων και θα κληθούν να εκφράσουν την γνώμη τους για τις ενδεχόμενες λύσεις. Μην ξεχνάμε ότι σε λίγο αλλάζει και ο τρόπος πληρωμής στην διαχείριση των απορριμμάτων και θα πρέπει άμεσα να ληφθούν σοβαρότατες αποφάσεις, το ζήτημα δεν είναι μόνο αισθητικό αλλά και οικονομικό.\nΔυστυχώς όπως διαπιστώνουμε καμία από αυτές τις επιλογές δεν έγιναν πράξη από την δημοτική αρχή και γι αυτό το λόγο ζητήσαμε να συγκληθεί έκτακτο δημοτικό συμβούλιο διότι η καθαριότητα δεν είναι μόνο ένα θέμα αξιολόγησης της δημοτικής αρχής αλλά και ένα θέμα υγείας και πολιτισμούπου μας αφορά όλους.


Αρχική Hotels 4 νέα ξενοδοχεία θα κατασκευασθούν σε Μύκονο, Αμοργό, Ζάκυνθο\nEπίσης, η Αποκεντρωμένη Διοίκηση Πελοποννήσου, Δυτικής Ελλάδος και Ιονίου ενέκρινε πρόσφατα τους περιβαλλοντικούς όρους για την ανέγερση δύο ξενοδοχειακών μονάδων 5 αστέρων στη Ζάκυνθο. Το πρώτο ξενοδοχείο δυναμικότητας 100 κλινών με την επωνυμία Tartaruga’s Bay, ιδιοκτησίας της Ionian Gulf Α.Ε. Tουριστικών και Θαλάσσιων Επιχειρήσεων, θα κτισθεί σε έκταση 11,5 στρεμμάτων, ενώ σε έκταση 7,9 στρεμμάτων θα φιλοξενηθούν οι υποστηρικτικές δραστηριότητες της μονάδας. Το δεύτερο ξενοδοχείο δυναμικότητας 100 κλινών με την επωνυμία Tartaruga’s Cove, ιδιοκτησίας της Mediterranean Star Ανώνυμος Ξενοδοχειακή Τουριστική και Τεχνική Εταιρεία, θα κτισθεί σε έκταση 13,7 στρεμμάτων, ενώ σε έκταση 4 στρεμμάτων θα διαμορφωθούν οι υποστηρικτικές δραστηριότητες. Επίσης, ένα ακόμη ξενοδοχείο θα κτιστεί στην Αμοργό. Το ξενοδοχείο ιδιοκτησίας της Ανώνυμης Εταιρείας Τουριστικής Αναπτύξεως Θολαρίων Αμοργού θα ανεγερθεί σε έκταση 19,2 στρεμμάτων. Ηδη η Εφορεία Αρχαιοτήτων Κυκλάδων έδωσε, σε ό,τι αφορά την αρμοδιότητά της, το «πράσινο φως» για την πραγματοποίηση της επένδυσης, με την προϋπόθεση της τήρησης σειράς όρων, καθώς η έκταση που θα κτισθεί το ξενοδοχείο αποτελεί το ευρύτερο περιβάλλον του αρχαιολογικού χώρου του Ορμου Αιγιάλης, όπου έχουν εντοπιστεί σημαντικές αρχαιότητες οι οποίες χρονολογούνται από τους Πρωτοκυκλαδικούς μέχρι και τους Ρωμαϊκούς χρόνους.\nΔιαβάστε ακόμα: Η… βίβλος των τιμών στα ξενοδοχεία\nΟι όροι τίθενται προκειμένου το συγκρότημα να μην προκαλέσει έμμεση αισθητική βλάβη στον κηρυγμένο αρχαιολογικό χώρο. Τέλος, εγκρίθηκε για λογαριασμό της εταιρείας Μαρινάκης ΑΞΕΤΕ Τουριστικές Επιχειρήσεις η αλλαγή χρήσης κτιρίου στην περιοχή της Χερσονήσου Κρήτης για τη μετατροπή και τη λειτουργία του ως ξενοδοχειακής μονάδας 4 αστέρων.


Αξίζει το ρίσκο και ρίχνουμε τη… ζαριά μας - betfootball.gr\nΑξίζει το ρίσκο και ρίχνουμε τη… ζαριά μας\nΕξάσφαιρος 8/04/21 - 14:55\nΘα ρισκάρουμε στα πρώτα ματς για τους «8» του Europa League, αλλά και σε άλλα παιχνίδια από το κουπόνι της Πέμπτης (08/04), «στοχεύοντας» κυρίως σε σημεία με σούπερ αποδόσεις…\nΌπως φάνηκε και από τα παιχνίδια που προηγήθηκαν μέσα στην εβδομάδα για το τουρκικό πρωτάθλημα, ξεχωριστό ενδιαφέρον έχουν τα ματς από τη συγκεκριμένη λίγκα, με βάση και τις ομάδες που «καίγονται». Η Γκαζιάντεπ (12-11-7/44-34) δεν έχει κάποιον ιδιαίτερο στόχο να κυνηγήσει, αλλά μπορεί να σκοράρει και δεν χάνει εύκολα, ειδικά εντός (9-5-1/27-13). Η Μπασακσεχίρ (8-9-14/35-49) δεν έχει… ξεμπερδέψει με την παραμονή της και θέλει αποτέλεσμα, τρέχει… σερί 2-3-1, εκτός έχει 4-3-8 (12-24). Πέρυσι στο ίδιο γήπεδο είχαμε 1-2 και 0-4 το 2013-14. Στον πρώτο γύρο σημειώθηκε «διπλό» με 0-3.\nΆγιαξ και Ρόμα θέλουν το… κάτι παραπάνω, εδώ που έχουν φτάσει στο Europa League! Αμφότερες δείχνουν ικανές να βρουν δίχτυα, με βάση τη μέχρι τώρα πορεία τους, η ιταλική ομάδα έχει ματς με τουλάχιστον τρία γκολ, λίγο πιο κλειστά τα παιχνίδια του «Αίαντα». Υπάρχει και ρεβάνς, η γηπεδούχος έχει απουσίες στην άμυνα. Ο Άγιαξ εντός με ιταλικές ομάδες μετράει 5-9-6 (22-19), ενώ η Ρόμα επί ιταλικού εδάφους έχει δυο ήττες σε τρία ματς (2-0-1/4-3).\nΔεν είναι τόσο… εύκολο το έργο της Άρσεναλ εντός με τη Σλάβια Πράγας για την ίδια διοργάνωση, με βάση τα όσα… μπορεί να συμπεράνει κάποιος από τις αποδόσεις. Για να είναι πιο… ήσυχη εν όψει της ρεβάνς θα πρέπει να σκοράρει. Οι «κανονιέρηδες» θα κοιτάξουν, άλλωστε, μέσω του Europa League να εξασφαλίσουν εισιτήριο στο Champions League! Τα παιχνίδια της στη διοργάνωση έχουν γκολ και είναι αμφίσκορα. Η φιλοξενούμενη πέρασε Λέστερ και Ρέιντζερς με εκτός έδρας νίκες με 2-0. Στο πρωτάθλημα της δεν έχει ήττα (20-5-0/70-15). Οι «κανονιέρηδες» εντός έχει 4/4 νίκες (4-0-0/17-2) με ομάδες από την Τσεχία. Η Σλάβια Πράγας στην Αγγλία έχει μόλις μια ήττα (4-1-1/16-6). Μπορούν και οι δυο να σκοράρουν…\nΕίναι σε θέση να πάρει αποτέλεσμα η Μάντσεστερ Γιουνάιτεντ στην Ανδαλουσία κόντρα στη Γρανάδα, η οποία έχει μπροστά της ένα δύσκολο εμπόδιο και θα πρέπει να είναι προσεκτική. Αυτό ισχύει και για τους «κόκκινους διαβόλους», που έχουν και τη ρεβάνς στο «σπίτι» τους. Η φιλοξενούμενη προέρχεται, άλλωστε, από 9/10 UNDER 2,5 σε πρωτάθλημα και Europa League. Η Γρανάδα θα προσέξει την άμυνά της, προέρχεται στη διοργάνωση από 3/4 «2-3γκολ», 2/3 OVER 2,5 και GOAL. Η Μάντσεστερ Γιουνάιτεντ στην Ισπανία έχει μόλις τρεις νίκες (12-11-3/40-20).\nΙκανές να σκοράρουν Ντιναμό Ζάγκρεμπ και Βιγιαρεάλ για την ίδια διοργάνωση, όπως έχουν δείξει με τη μέχρι τώρα πορεία τους σε Europa League και στα πρωταθλήματά τους. Η γηπεδούχος μετράει, ωστόσο, οκτώ σερί No Goal σε πρωτάθλημα, Κύπελλο και Ευρώπη, αλλά έχει να αντιμετωπίσει μια δύσκολη ομάδα στην επίθεση. Υποψιασμένη… θα πάει το «κίτρινο υποβρύχιο» στον αγώνα, μετά το κάζο της Τότεναμ στο ίδιο γήπεδο. Η Ντιναμό Ζάγκρεμπ δεν έχει καλή παράδοση εντός με ισπανικές ομάδες (1-2-4/6-8), ενώ η φιλοξενούμενη έχει μία ήττα στην Κροατία (1-0-0/2-0).\nΓια το Κόπα Σουνταμερικάνα συνεχίζονται οι ρεβάνς (ισχύει ο κανονισμός του εκτός έδρας γκολ) για την προκριματική φάση με ομάδες από την ίδια χώρα και η Ρίβερ Πλέιτ Ασουνσιόν παίζει με την Γκουαϊρένα (ομάδες της Παραγουάης), έχοντας νικήσει εκτός έδρας με 2-1 με ανατροπή, αποτέλεσμα που αποτέλεσε έκπληξη. Η φιλοξενούμενη οφείλει να σκοράρει τουλάχιστον δυο φορές και να πάρει ρίσκα, ικανή για να βρει δίχτυα και η γηπεδούχος. Από το 2016-17 η ιστορία «γράφει» 2-1- με 3/3 GOAL και 2/3 OVER 2,5.\nΓΚΑΖΙΑΝΤΕΠ-ΜΠΑΣΑΚΣΕΧΙΡ 2Χ 2,47/3,35\nΑΓΙΑΞ-ΡΟΜΑ Χ 3,83\nΑΡΣΕΝΑΛ-ΣΛΑΒΙΑ ΠΡΑΓΑΣ OVER 2,5 2,05\nΓΡΑΝΑΔΑ-ΜΑΝΤΣΕΣΤΕΡ Γ. 2-3γκολ 1,95\nΝΤΙΝΑΜΟ ΖΑΓΚΡΕΜΠ-ΒΙΓΙΑΡΕΑΛ GOAL/Χ 3,55/2,00\nΡΙΒΕΡ ΠΛΕΪΤ ΑΣΟΥΝΣΙΟΝ-ΓΚΟΥΑΪΡΕΝΑ OVER 2,5 1,95\n*Στο Άρσεναλ-Σλάβια Πράγας το GOAL έχει απόδοση 2,02. Όσοι πάτε με τον «1» (1,59), καλύψτε… και με «Χ» (4,33).\n*Στο Γρανάδα-Μάντσεστερ Γιουνάιτεντ το «2» έχει απόδοση 1,60, αλλά νομίζω χρειάζεται… κάλυψη με «Χ» (4,16).\n*Στο Ντιναμό Ζάγκρεμπ-Βιγιαρεάλ τα σκορ 1-1 και 2-2 έχουν αποδόσεις 5,70 και 18,00.\n*Στο Ρίβερ Πλέιτ Ασουνσιόν-Γκουαϊρένα μπορεί να ποντάρει κάποιος και στο GOAL (1,72).\nΜε μεγάλο ενδιαφέρον και τα τέσσερα παρακάτω ματς\n-Γκουαγιακίλ Σίτι και Αούκας (ομάδες του Ισημερινού) έχουν ματς με γκολ, παίζουν ρεβάνς για την προκριματική φάση του Κόπα Σουνταμερικάνα, στον πρώτο αγώνα στο Κίτο είχαμε 2-1. Η παράδοση έχει 5-2-0 από το 2012-13 με 5/7 OVER 2,5 και τρία σερί GOAL. Στο 1,53 το OVER 2,5 και έχει τύχη (μπορεί να έρθει και με GOAL που έχει τιμή 1,47).\n-Για την ίδια διοργάνωση η Μελγάρ παίζει εντός με την Κάρλος Μανούτσι (ομάδες του Περού), έχοντας νικήσει στον πρώτο αγώνα με 2-1. Έχει προβάδισμα και στην έδρα της, με δεδομένο πως η φιλοξενούμενη έχει και προβλήματα με τον κορονοϊό, αφού μετράει κρούσματα. Τα δυο τελευταία χρόνια είχαμε 1-1 και 0-1. Στο 2,10 έχει πέσει ο «1». Σημειώστε, πάντως, ότι η φιλοξενούμενη δε θέλει νίκη και να περάσει (στο 3,25 το «Χ»).\n-Για τη φάση των «8» του Κυπέλλου Ελβετίας Σεν Γκάλεν και Γιουνγκ Μπόις παίζουν μονό αγώνα, μιλάμε για γειτονικό ντέρμπι της Βέρνης. Για τη γηπεδούχο αποτελεί μονόδρομος ο θεσμός, μπορεί να σκοράρει. Η πρωτοπόρος στοχεύει στο νταμπλ, μπορεί και αυτή να βρει δίχτυα. Η παράδοση έχει 1-4-7 από το 2015-16 με 10/12 GOAL και 9/12 OVER 2,5. Στο 1,55 το GOAL και έχει τύχη. Μπορεί αποτέλεσμα η Γιουνγκ Μπόις, το «2» έχει απόδοση 1,65, καλύψτε… με «Χ» (3,90).\n-Στο… χέρι του Αννόβερο (10-6-9/39-31) το ματς (εξ αναβολής για τη Β’ Γερμανίας) εντός με την τελευταία Βίρτσμπουργκερ (4-4-18/27-53), που αλλάζει συνέχεια προπονητές και πολύ δύσκολα θα σωθεί. Η γηπεδούχος (εντός 6-4-2/23-12) έχει ματς με γκολ και αμφίσκορα, προέρχεται από 4/4 GOAL και 3/4 OVER 2,5. Στην έδρα της μετράει 7/12 OVER 2,5. Μέχρι τρία γκολ έχουν τα παιχνίδια της φιλοξενούμενης, εκτός έχει μόλις μια νίκη (1-0-12/9-28) με 8/13 OVER 2,5. Την περίοδο 2016-17 το Αννόβερο είχε νικήσει 3-1 στην έδρα του. Στο 1,55 ο «1». Πιθανό να μπουν στο ματς τρία τέρματα συνολικά, στο 1,70 το OVER 2,5.\nΔείτε και αυτά, σημεία με αξία\n-Για το Κύπελλο Γαλλίας (φάση των «16», μονός αγώνας, απευθείας πέναλτι σε περίπτωση ισοπαλίας) ο Ερυθρός Αστέρας παίζει εντός με τη Λυών, η οποία έχει στο… χέρι της την πρόκριση. Το ματς θα γίνει σε συνθετικό χλοοτάπητα. Η γηπεδούχος παίζει στη Γ’ Γαλλίας, ελπίζει για την άνοδο με 9-11/7 (31-26) και εντός 5-6-3 (12-11), αλλά έχασε έδαφος με σερί 0-4-2. Μετράει πέντε προκρίσεις με τρία σερί GOAL και OVER 2,5 στη διοργάνωση. Η φιλοξενούμενη στο σαμπιονά ελπίζει και για τίτλο με 17-10-4 (60-31) και εκτός 8-7-1 (29-15) για τον θεσμό έχει δυο προκρίσεις με OVER 5,5 και GOAL. Το «2» άνοιξε… κοντά στο 1,50 και έχει πέσει στο 1,25. Δεν έχει, πλέον, καμία αξία. Λέτε να έχουμε GOAL (2,12) και παιχνίδι με – τουλάχιστον – τρία τέρματα (στο 1,60 το OVER 2,5);\n-Για τη… ζωή της παίζει η τελευταία Ντενιζλίσπορ (6-7-16/26-50), αλλά έχει αδυναμίες και εντός (4-4-7/12-17) με 10/15 UNDER 2,5. Η Κασίμπασα (9-7-15/34-37) θέλει να απομακρυνθεί και άλλο από τις επικίνδυνες θέσεις στο τουρκικό πρωτάθλημα, τα τελευταία της ματς δεν… ξεφεύγουν πάνω από τα τρία γκολ. Προέχεται από 4/5 «2-3γκολ» και GOAL. Πέρυσι είχαμε 0-1 και 0-3 την περίοδο 2012-13. Στον πρώτο γύρο είχαμε 3-2. Δεν αποκλείω τα «2-3γκολ» (1,95).\n-Για το ίδιο πρωτάθλημα είναι… πονηρό το παιχνίδι της Μαλάτιασπορ με τη Φενέρμπαχτσε. Η γηπεδούχος (7-11-12/38-44) μάχεται για την παραμονή της, σκοράρει και δέχεται γκολ, προέρχεται από 3/3 OVER 3,5 και GOAL. Εντός μετράει 5-5-5 (20-18). Αντιμετωπίζει, ωστόσο, πολλά αγωνιστικά προβλήματα, ενώ την έχει… χτυπήσει και ο κορονοϊός. Θέλει να ελπίζει η φιλοξενούμενη (18-5-7/54-31) για τον τίτλο, πάει για τη νίκη μετά τη νίκη της πρωτοπόρου Μπεσίκτας, είναι σε θέση να σκοράρει, τα τελευταία τη ματς έχουν μέχρι τρία τέρματα συνολικά. Έχει και αυτή αγωνιστικά θέματα, εκτός μετράει 11-3-1 (31-12). Το παρελθόν έχει 1-1-1 από το 2017-18 με 3/3 UNDER 2,5. Στον πρώτο γύρο είχαμε 0-3! Πληρώνει 1,62 το «2», αλλά δεν θα είναι εύκολο το ματς για τη «Φενέρ» (στο 2,00 τα «2-3γκολ»).\n-Για το Κόπα Λιμπερταδόρες (πρώτοι αγώνες για τον 3ο προκριματικό γύρο, ισχύει το εκτός έδρας γκολ, σε περίπτωση συνολική ισοπαλίας μετά τη ρεβάνς θα ακολουθήσουν πέναλτι) η Μπολιβάρ (Βολιβία) θα κοιτάξει να εκμεταλλευτεί και το υψόμετρο (3.640μ.) της Λα Πας. Απέκλεισε τους Γουόντερες με ήττα εκτός 1-0 και νίκη εντός με 5-0. Παίζει με τη Τζούνιορ (Κολομβία) που έχει ποιότητα ως ομάδα, αλλά σε υψόμετρο πάντα έχει προβλήματα. Η φιλοξενούμενη απέκλεισε την Καράκας με δυο νίκες (εκτός με 2-1 και εντός με 3-1). Η ιστορία για την Μπολιβάρ εντός με ομάδες από την Κολομβία «γράφει» 8-3-2 (20-14), ενώ η Τζούνιορ στη Βολιβία μετράει 2-1-3 (7-9). Ανάμεσα σε ομάδες της Βολιβίας και της Κολομβίας η παράδοση έχει 23-11-16 (71-65). Το 2012 είχαμε 2-1 στη Λα Πας σε μεταξύ τους ματς. Μπορεί να μη χάσει η Μπολιβάρ (οι τιμές των 1/Χ/2 είναι 1,72/3,60/4,55) σε ματς με… ταβάνι τρία τέρματα (1,95).\n-Για το Κόπα Σουνταμερικάνα η Ντεπ. Πάστο νίκησε στον πρώτο αγώνα με 2-1 εκτός την Εκιδάδ (ομάδες από την Κολομβία). Σκοράρει η γηπεδούχος εντός, θέλει γκολ η φιλοξενούμενη για να ελπίζει. Το παρελθόν έχει 3-4-2 από 2011-12 με 6/9 GOAL. Στο 1,93 το GOAL, σημείο με αξία (στο 2,37 το OVER 2,5). Πληρώνουν καλά αυτά τα σημεία, επειδή η γηπεδούχος είναι σκληροτράχηλη ομάδα, αλλά η Εκιδάδ μόνο με δυο τέρματα θα ελπίζει…\n-Για την ίδια διοργάνωση η Παλεστίνο παίζει εντός με την Κομπρεσάλ (ομάδες από την Χιλή) και στον πρώτο αγώνα είχαμε 0-0. Σημειώνω ότι η γηπεδούχος παραδοσιακά στην έδρα της νικάει την αντίπαλό της, η ιστορία «γράφει» 8-0-1 από το 2010-11 με 7/9 OVER 2,5 (1,75) και 6/9 GOAL (1,65). Οι αποδόσεις των 1/Χ/2 είναι 1,78/3,50/4,35.


Σπατουλάρισμα & Σοβάτισμα | Τοίχοι & Δάπεδα | Bostik EL\nΣπατουλάρισμα & Σοβάτισμα\nΠροϊόντα προετοιμασίας τοίχων για ιδιώτες\nΧάρη στη μακρόχρονη εμπειρία μας και τον άριστο έλεγχο των τεχνολογιών, είμαστε σε θέση να αναπτύξουμε έξυπνα προϊόντα και συνθέσεις με υψηλή προστιθέμενη αξία. Από επιστρώσεις έως φινίρισμα τοίχων, η σειρά σοβάδων της Bostik προσφέρει απλές και αποτελεσματικές απαντήσεις σε όλες τις ανάγκες, καλύπτοντας όλους τους τομείς εφαρμογής: εσωτερικά, εξωτερικά, σκόνη, πάστα και για όλους τους τύπους υποστρωμάτων. Πάντα εύκολα και πρακτικά στη χρήση. Τα προϊόντα πολλαπλών χρήσεων εξοικονομούν χρόνο χωρίς συμβιβασμό στην ποιότητα και εξασφαλίζουν την επιτυχία στα εργοτάξια.\nΣυνεπώς, η σειρά επιστρώσεων τοίχων της Bostik καλύπτει όλες τις ανάγκες, από την τοποθέτηση ταπετσαρίας μέχρι το φινίρισμα και επιδιώκει να είναι πρωτοποριακή μέχρι τη συσκευασία και την προμήθεια.\nΗ Bostik δεν σταματάει ποτέ να αναπτύσσει προϊόντα που είναι πιο αποδοτικά και προσαρμοσμένα στις νέες προσδοκίες ενός συνεχώς μεταβαλλόμενου κόσμου. Οι επιστρώσεις μας έχουν επίσης αποκτήσει καλή φήμη και εφαρμόζονται σε πολλούς τομείς.\nΜία από τις πρόσφατες καινοτομίες, η επίστρωση Lissepur, είναι επίστρωση εξομάλυνσης που χαρακτηρίζεται από μείωση της περιεκτικότητας φορμαλδεΰδης στον αέρα των εσωτερικών χώρων έως 80%. Η θερμομονωτική επίστρωση εξομάλυνσης μειώνει τις απώλειες θερμότητας έως 15% και μειώνει την αίσθηση ενός κρύου τοίχου.\nΕπιστρώσεις για το ευρύ κοινό\nΟι επιστρώσεις για το ευρύ κοινό χωρίζονται σε 4 τομείς εφαρμογής:\nΕπίστρωση πολλαπλών χρήσεων


Τα 10 καλύτερα ξενοδοχεία κοντά σε: Dahan 72 Peaks\nΤα καλύτερα ξενοδοχεία κοντά σε: Dahan 72 Peaks, Anji County\nSouth of Anji County, Anji County 313300, Κίνα\nDahan 72 Peaks: Διαβάστε κριτικές\n2.359 από 3.249 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Dahan 72 Peaks\nMeiziwan, Hanggai Town, Anji County 313300, Κίνα\n19,5 χλμ. από Dahan 72 Peaks\n0,1 χλμ. από Dahan 72 Peaks\n2,7 χλμ. από Dahan 72 Peaks\n3,7 χλμ. από Dahan 72 Peaks\n3,8 χλμ. από Dahan 72 Peaks\n4,3 χλμ. από Dahan 72 Peaks\n6,7 χλμ. από Dahan 72 Peaks\n7,1 χλμ. από Dahan 72 Peaks\n7,6 χλμ. από Dahan 72 Peaks\n8,4 χλμ. από Dahan 72 Peaks\n10,1 χλμ. από Dahan 72 Peaks\n11,2 χλμ. από Dahan 72 Peaks\n11,3 χλμ. από Dahan 72 Peaks\n11,4 χλμ. από Dahan 72 Peaks\n11,9 χλμ. από Dahan 72 Peaks\n12,1 χλμ. από Dahan 72 Peaks\n12,2 χλμ. από Dahan 72 Peaks\nNo. 1 Junlan Avenue, Xiaofeng Town, Anji County, Κίνα\n14,2 χλμ. από Dahan 72 Peaks\n16,1 χλμ. από Dahan 72 Peaks\n16,7 χλμ. από Dahan 72 Peaks\nChengdong Community, Xiaofeng Town, Anji County, Κίνα\n16,9 χλμ. από Dahan 72 Peaks\nNo. 88 Tiaoyuan Road, Xiaofeng Town, Anji County 313301, Κίνα\n18,1 χλμ. από Dahan 72 Peaks\nBeside Bamboo Exhibition Park, Anji County 313300, Κίνα\n21,3 χλμ. από Dahan 72 Peaks\nNo.1 Meiling Road, Lingfeng Resort, Anji County, Κίνα\n21,5 χλμ. από Dahan 72 Peaks\n22,7 χλμ. από Dahan 72 Peaks\n23,6 χλμ. από Dahan 72 Peaks


Βήχος Παναγιώτης - Η προσωπική μου Ιστοσελίδα: H ΞΕΛΟΓΙΑΣΤΡΑ ΝΥΧΤΑ\nΔημοσιεύθηκε στη ΝΕΑ ΠΡΟΟΠΤΙΚΗ στις 19 Φλεβάρη 1994\nΟι πάντες, λοιπόν, μας προέκυψαν σκυλάδες! Από τον αξιότιμο υπουργό Εργασίας Ε. Γιαννόπουλο μέχρι την αριστερή εφημερίδα ΠΡΙΝ, τη "Μαύρη Τρύπα" της Ελευθεροτυπίας, τον Κακαουνάκη και την πορνοφυλλάδα STAR. Από τους βουλευτές του ΠΑΣΟΚ, Λιάνη, Κουλούρη και Τόγια, μέχρι την Ρίτα Σακελαρίου, τον κύριο Καρρά και τον καινούργιο τηλεοπτικό αστέρα: τον μυστακοφόρο τραμπούκο Ψωμιάδη...\nΤι ήταν αυτό το τηλεοπτικό σόου τις τελευταίες μέρες; Ποια ¨Σκόπια", ποια πρώην Γιουγκοσλαβία, ποιο Μεξικό... εδώ μιλάμε για "το" θέμα. Όλοι οι τρόφιμοι του Κορυδαλλού, η αλητεία της νύχτας, παρέα με κάποιους... εκπροσώπους των εργαζομένων με λαμέ πουκάμισα και μεροκάματο άνω των 500.000 δρχ. τη βραδιά, στρογγυλοκάθισαν γύρω από τα στρογγυλά τραπέζια του MEGA και του ΑΝΤΕΝΝΑ για να μας πείσουν για τα χίλια δικαιώματα του υποκόσμου της νύχτας.\nΈνα ολόκληρο ύποπτο και σκοτεινό κύκλωμα αγωνιά και ξεσηκώνεται μήπως και φύγει η νυχτερινή ζωή από τα βρώμικα χέρια του. Δεν είναι μόνο οι Γιγουρτάκιδες, που αγωνίζονται "υπέρ βωμών και εστιών". Είναι και οι νταβατζήδες και οι έμποροι λευκής σάρκας, αυτοί που εφοδιάζουν τα σκυλάδικα με κορίτσια από τις πρώην σοσιαλιστικές χώρες και την Άπω Ανατολή, που πλασάρονται σαν χορεύτριες και χρησιμοποιούνται για την κάθε είδους ικανοποίηση των σκυλάδων. Να μη ξεχάσουμε τους μπράβους και τους εμπόρους ναρκωτικών, που κινδυνεύει να μειωθεί η δουλειά τους. Όλο το σκυλολόι, και αρκετοί άλλοι μαζί τους, όπως οι "εκδότες" "καλλιτεχνικών" περιοδικών, ιμπρεσάριοι... καλλιτέχνιδων και λοιποί, βγήκαν από το σκοτάδι της παρανομίας και δείχνουν απειλητικά τα δόντια τους.\nΑρωγοί όλου αυτού του υπόκοσμου ήρθαν οι διάφορες φίρμες τύπου Καρρά, Λεπά, και δε συμμαζεύεται, που διαμορφώνουν με τη βοήθεια των ΜΜΕ την υποκουλτούρα και την αποχαύνωση. Είναι αυτοί οι σκύλοι που τους έκαναν φίρμες - χωρίς να το αξίζουν - για να τους προβάλουν σαν πρότυπα για τη νεολαία! Έτσι είναι. Η άρχουσα τάξη χρησιμοποιεί τη "νυχτερινή διασκέδαση" και τον πολιτισμό για να επιβάλει ένα τρόπο ζωής τέτοιο που να εξυπηρετεί τα ταξικά της συμφέροντα. Τι κι αν διαμορφώνει ηλίθιους;... Δεν πλήττονται, λοιπόν, με τον περιορισμό του ωραρίου της νύχτας, τα "ατομικά δικαιώματα" και δεν επιβάλλεται περιορισμός παρά μόνο στην ασυδοσία του κάθε Ψωμιάδη, του κάθε αλήτη της νύχτας.\nΌσο για τους ισχυρισμούς του τύπου: "Να κοιμόμαστε κι εμείς από τις οκτώ σαν τα βόδια τους Γερμανούς, τους Άγγλους και τους άλλους Ευρωπαίους", εμείς απαντάμε: Είναι τελικά όλοι οι άλλοι λαοί βόδια, και μόνο εμείς - οι ξενύχτηδες δηλαδή - είμαστε οι έξυπνοι; Πολύ διεθνιστική, μα το Θεό, προσέγγιση του θέματος από το σύντροφο αρθρογράφο του ΠΡΙΝ.\nΑς σταματήσει εδώ το άθλιο αβαντάρισμα υπέρ των βρώμικων κυκλωμάτων, τουλάχιστον απ΄ αυτούς που θέλουν να είναι σοβαροί. Αν μη τι άλλο το ανθρώπινο ωράριο, που ψήφισε η κυβέρνηση - και που γι΄ αυτό έχουμε κάνει απεργίες και κινητοποιήσεις - βάζει φρένο στην ασυδοσία του υποκόσμου ενάντια σε χιλιάδες εργαζόμενους μουσικούς, τραγουδιστές, σερβιτόρους, μαγείρους κλπ. Να σχολνάνε και αυτοί οι άνθρωποι σε λογικές ώρες, και όχι στις 7 ή 8 το πρωί, την ώρα που ο άλλος κόσμος πηγαίνει στη δουλειά του...


Λίγες ακυρώσεις, περιορισμένες αποχωρήσεις στην Κω | Ελλάδα | Η ΚΑΘΗΜΕΡΙΝΗ\nΛίγες ακυρώσεις, περιορισμένες αποχωρήσεις στην Κω\nMικρής έκτασης ακυρώσεις κρατήσεων, εκκενώσεις ξενοδοχείων που υπέστησαν ζημιές και πρόωρες αποχωρήσεις ξένων επισκεπτών είναι ο πρώτος απολογισμός των επιπτώσεων στον τουρισμό από τον φονικό σεισμό που χτύπησε την Κω.\nΑπό τις πρώτες ώρες μετά τον σεισμό, καταγράφηκε ένας σημαντικός αριθμός αιτημάτων ξένων τουριστών που διαμένουν σε ξενοδοχεία του νησιού για την πρόωρη αποχώρησή τους. Εκπρόσωποι ξένων τουριστικών οργανισμών, σε συνεργασία με τους Ελληνες ξενοδόχους, ικανοποιούν τα αιτήματα με βάση την περιορισμένη διαθεσιμότητα των υφιστάμενων πτήσεων. Τα αιτήματα διατυπώθηκαν κυρίως από Ολλανδούς, Γερμανούς και Βρετανούς τουρίστες. Επίσης, μέχρι στιγμής, έχουν σημειωθεί μεμονωμένες ακυρώσεις κρατήσεων για τις επόμενες ημέρες σε ξενοδοχεία του νησιού. To βρετανικό υπουργείο Εξωτερικών ενημέρωσε τους τουρίστες για τους μετασεισμούς, συνιστώντας τους να ακολουθήσουν τις συμβουλές των τοπικών αρχών και του ταξιδιωτικού τους πράκτορα. Εμφανείς σημαντικές ζημιές καταγράφηκαν σε μονοψήφιο αριθμό ξενοδοχείων. Από τουλάχιστον τρεις ξενοδοχειακές μονάδες που υπέστησαν τις μεγαλύτερες ζημιές, μεταφέρθηκαν οι ξένοι τουρίστες σε άλλα τουριστικά καταλύματα. Στο νησί λειτουργούν, συνολικά, 257 ξενοδοχεία δυναμικότητας 22.602 δωματίων με 44.985 κλίνες. Πάντως, ανησυχία συνεχίζει να υπάρχει από ξενοδόχους του νησιού για περαιτέρω επιπτώσεις στον τουρισμό. Επιπλέον, προβληματισμός επικρατεί και σε άλλους νησιωτικούς προορισμούς από αναφορές που γίνονται σε διεθνή Μέσα Μαζικής Ενημέρωσης, οι οποίες συνδέουν τον σεισμό και το τσουνάμι που προκάλεσε με την ευρύτερη περιοχή του Αιγαίου. Σε αναμονή βρίσκονται και οι εταιρείες κρουαζιέρας για την τύχη των προσεγγίσεων στο νησί το υπόλοιπο της περιόδου, λόγω των ζημιών που έχουν προκληθεί στο λιμάνι. Φέτος επρόκειτο για όλη τη σεζόν να πραγματοποιηθούν 17 προσεγγίσεις κρουαζιερόπλοιων με περίπου 12.000 επιβάτες. Πέρυσι πραγματοποιήθηκαν 41 προσεγγίσεις με 19.222 επιβάτες. Να σημειωθεί ότι ο προορισμός της Κω σημείωσε από το πρώτο μισό του έτους φέτος μια επιτυχημένη επιστροφή στη διεθνή τουριστική σκηνή, μετά τις περυσινές απώλειες που είχε ως αποτέλεσμα των επιπτώσεων από το μεταναστευτικό. Ετσι, για το α΄ εξάμηνο του έτους οι αεροπορικές αφίξεις ξένων τουριστών αυξήθηκαν κατά 22,5% φθάνοντας τις 317.555. Πέρυσι οι αεροπορικές αφίξεις ξένων τουριστών στο νησί έφθασαν τις 861.668.\nΕξάλλου, ο τομεάρχης Τουρισμού της Ν.Δ. Μάνος Κόνσολας, που μετέβη στην Κω κατόπιν εντολής του αρχηγού της αξιωματικής αντιπολίτευσης Κυριάκου Μητσοτάκη, ζήτησε τη λήψη πέντε άμεσων μέτρων για τη στήριξη του τουρισμού της Κω. Μεταξύ αυτών ζήτησε την απαλλαγή πολιτών και επιχειρηματιών που υπέστησαν ζημιές από τον ΕΝΦΙΑ για το 2017 και το 2018, την αναστολή της κατάργησης των μειωμένων συντελεστών ΦΠΑ, την αναστολή της εφαρμογής του φόρου διαμονής και την υλοποίηση στοχευμένης καμπάνιας επικοινωνίας για να ενισχυθεί η εικόνα της Κω ως ασφαλούς προορισμού. Από την πλευρά του, ο πρόεδρος του ΣΕΤΕ Γιάννης Ρέτσος δήλωσε μεταξύ άλλων ότι «ολόκληρη η τοπική κοινωνία, κάτοικοι και τουριστικές επιχειρήσεις συνεχίζουν με αίσθημα ευθύνης να υποστηρίζουν το νησί και τους τουρίστες».\nΚως: «Ηταν μια νύχτα που δεν θα την ξεχάσω ποτέ»\nΚως: Προσπάθεια επιστροφής στην κανονικότητα, εν μέσω μετασεισμών\nΘεατρική σεζόν 2017-18: Ο πρώτος απολογισμός και τι ξεχώρισε\nΙΩΑΝΝΗΣ Π. Α. ΙΩΑΝΝΙΔΗΣ*\nΦοροδοξιες: Γνωρίζετε ότι...\nΑλλες τρεις προσαγωγές για την επίθεση κατά Μπουτάρη\nΙταλία: Συμφωνία Λέγκας-Πέντε Αστέρων για κυβερνητική ομάδα και όνομα πρωθυπουργού\nΠΓΔΜ: Απορρίπτει το «Ιλιντεν» το μεγαλύτερο κόμμα της αντιπολίτευσης


«Σουρωτήρι» τα σκοπιανά σύνορα, εισέρχονται κατά χιλιάδες οι πρόσφυγες | Greek National Pride\nPosted on 24 Αυγούστου, 2015 by Μιλήσιος\tΣχολιάστε\nΤις επόμενες ημέρες όλο αυτό το «ποτάμι» των δυστυχισμένων ανθρώπων θα «καταλάβει» κυριολεκτικά το μικρό κρατίδιο των Σκοπίων, αναφέρει το βουλγαρικό, πρακτορείο ***ειδήσεωνFocus.\nΟι σκοπιανές δυνάμεις παρέμειναν στις συνοριακές διαβάσεις , αλλά δεν μπορούσαν να πράξουν πολλά, διότι οι πρόσφυγες τους «υπερκέρασαν» από άλλα αφύλακτα σημεία των συνόρων.\nΠρόκειται για χιλιάδες μετανάστες που προέρχονται από τον πόλεμο της Συρίας, και την επιδρομή του ISIS στην Μέση Ανατολή , αναφέρει δημοσιογράφος του Reuters ο οποίος που ήταν παρών στα επεισόδια με τις σκοπιανές δυνάμεις.\nΣύμφωνα με ανάλυση από την ιστοσελίδα μας pentapsotagma.gr στην ουδέτερη ζώνη μεταξύ Γευγελής και Ειδομένης στο Κιλκίς, επικρατεί συνωστισμός και υπάρχει μεγάλη ένταση καθώς οι εκατοντάδες πρόσφυγες που είναι «μπλοκαρισμένοι» .\nΠρόκειται για την μεγαλύτερη εισβολή μεταναστών στην ιστορία της Ευρώπης.\nΕθελοντές του Ερυθρού Σταυρού προσφέρουν τις πρώτες βοήθειες, ενώ σύμφωνα με το κρατικό πρακτορείο ειδήσεων της ΠΓΔΜ «ΜΙΑ», οι ομάδες του Ερυθρού Σταυρού που βρίσκονται στην περιοχή παρείχαν βοήθεια σε 125 άτομα, μεταξύ των οποίων και 16 έγκυες.\nΟι Βρυξέλλες όμως «αποστασιοποιούνται » αρκούμενες μόνο σε δηλώσεις διαπίστωσης του προβλήματος αλλά και δηλώσεων συμπαράστασης.\nΌταν, πολύ σύντομα οι χιλιάδες πρόσφυγες γεμίσουν τις γειτονιές και τα πάρκα στις χώρες της κεντρικής Ευρώπης, τότε να δούμε τι θα κάνουν.\nPrevious post ← « Άγιος Κοσμάς ο Αιτωλός, ο Πατέρας του Γένους των Ελλήνων».\nNext post Ο ρωσικός στόλος σε απόσταση αναπνοής από την τουρκική επικράτεια! →


Ο Τσάρλι Τσάπλιν είναι γνωστός σήμερα ως κωμικός που πρωταγωνίστησε στις βουβές ταινίες\nαπό το 1920 μέχρι το 1950 και είναι αναγνωρίσιμος ακόμα και σήμερα από το εμβληματικό του\nμουστάκι και το καπέλο του. Ενώ πολλοί άνθρωποι μπορούν ακόμα να τον αναγνωρίσουν ως\nέναν σταρ των βουβών ταινιών, λίγοι ξέρουν πόσο διορατικός και έξυπνος ήταν.\nΤο ποίημα που ακολουθεί, μας παρουσιάζει την μοναδική και οξυδερκή του\nκατανόηση για την αγάπη προς τον εαυτό (αυτοαγάπη).\nΤι υπέροχο κείμενο για την αυταγάπη! Μπορείτε σίγουρα να δείτε ότι ο Τσάρλι ήταν\nένας σοφός άντρας που έμαθε πολλά κατά τη διάρκεια της ζωής του. Αυτό το ποίημα\nμας υπενθυμίζει δυναμικά ότι υπάρχει κάποιο μάθημα σε όλες τις εμπειρίες της ζωής μας.\nΕίναι η αγάπη προς τον εαυτό κάτι με το οποίο παλεύει κάποιος; Πιστεύω ότι το να\nμάθει να αποδέχεται κάποιος τον εαυτό του όπως είναι , γνωρίζοντας ταυτόχρονα που\nθα ήθελε να βελτιωθεί, είναι ένα ισόβιο ταξίδι.


1. Είναι τα ανθρώπινα φάρμακα ασφαλή για τον σκύλο μου;\nΕίναι μία από τις πιο συχνές ερωτήσεις σας. Μπορώ να δίνω ανθρώπινα φάρμακα στον σκύλο μου; Η απάντηση είναι απλή. Όχι, δεν μπορείτε. Ο μόνος που μπορεί να σας συμβουλέψει για τα φάρμακα που μπορείτε να ...\n2. H παρακεταμόλη (Paracetamol) μπορεί να σκοτώσει τον σκύλο σας


Η ΦΩΝΗ ΜΕΣΑ ΣΤΗ ΝΥΧΤΑ ΚΑΙ ΑΛΛΕΣ ΓΟΤΘΙΚΕΣ ΙΣΤΟΡΙΕΣ / ΑΝΘΟΛΟΓΙΑ\nΤο γοτθικό ρεύμα, μια πιο σκοτεινή και μακάβρια εκδοχή του κινήματος του ρομαντισμού, σημάδεψε ανεξίτηλα τη δυτική λογοτεχνία του 19ου αιώνα. Αν και η επιρροή του υπήρξε πανευρωπαϊκή, η περίπτωση της Μεγάλης Βρετανίας ξεχωρίζει: σε καμία άλλη χώρα δεν υπήρξε τόσο γενικευμένη λατρεία για το αλλόκοτο και το τρομακτικό. Από την αριστοκρατία των σαλονιών μέχρι την εργατική τάξη των βρώμικων δρόμων του Λονδίνου, όλοι αναζητούσαν με πάθος τη συγκίνηση του γοτθικού τρόμου. Η αγγλική γοτθική λογοτεχνία καλλιεργήθηκε με αμείωτη ένταση από το δεύτερο μισό του 19ου μέχρι τον 20ό αιώνα, επιδρώντας καθοριστικά στη σύγχρονη λογοτεχνία τρόμου.\nΗ ανθολογία αυτή αποτελεί αντιπροσωπευτικό δείγμα της βρετανικής γοτθικής λογοτεχνίας του 19ου και των αρχών του 20ού αιώνα. Παρουσιάζονται δέκα εξαιρετικά διηγήματα των: Gerald Bullett, John Davys Beresford, Alice Perrin, Charles Dickens, H. G. Wells, M. R. James, W. H. Hodgson, W. W. Jacobs, Frederick Marryat και Wilkie Collins. (Από την παρουσίαση στο οπισθόφυλλο του βιβλίου)\nΠρόλογος ΣΤΟΛΤΙΔΗΣ ΓΙΑΝΝΗΣ\nΚωδικός Πολιτείας 0005-0033\n[01/05/2020] ΛΥΔΙΑ ΜΠΡΑΤΣΗ. Δείτε όλα τα σχόλια του χρήστη\nεξαιρετικό βιβλίο, σε μαγνητίζει. Το διάβασα μέσα σε 24 ώρες, μακάρι να ταν κι άλλο! Όλες οι ιστορίες που περιεχει σε βάζουν στο κλίμα μιας άλλης εποχής.